Неймар Месси, Вальдес ва "Реал" футболчилари ҳақида гапирди / CHAMPIONAT.asia\n20 июл 2019 00:05\nТеглар : Серхио Рамос ПСЖ Лионель Месси НеймарВинисиус ЖуниорВиктор Вальдес\nПСЖ аъзоси Неймар ўзи билан бирга тўп тепган, унга қарши ўйнаган энг кучли футболчилар ҳамда ўзи билган энг яхши дарвозабон ҳақида гапирди.\nШунингдек, у «Реал» ҳужумчиси Винисиус Жуниорни келажакда «Олтин тўп»га даъвогарлик қилиши мумкинлиги ҳақида айтди.\n“Месси – мен ўйнаган футболчилар орасида энг яхшиси. Мен учун у дунёда тенгсизи ва мен кўрганлар ичида энг зўри. У билан биргаликда ҳаракат қилганимиз эса эсда қоларли бўлган. Месси билан ўйнаш мен учун фахр ва роҳат олиб келарди. Бундан ташқари, у менинг дўстим ҳамдир.\nСерхио Рамос – мен тўқнаш келган футболчилар орасида энг кучлиси.\nВиктор Вальдес – мен таниганлар ичида энг ажойиб дарвозабон ҳисобланади.\nВинисиус – жуда ёш футболчи. Ўйлашимча, кўп ўтмай у кўзга кўринган ўйинчи бўлиб етишади. У энг яхшиларидан бири бўлиб, «Олтин тўп» учун курашади. У ўз ўйлаган мақсадига етади деб ўйлайман”, – дея қайд этган парижликлар форварди.\nПСЖ Хесени ижарадан қайтариб олмоқчи эмас 3\nМесси шахсий антирекордини такрорлади 84


Тўйимли йиллар: семизлик ва порахўрлик ўртасида боғлиқлик топилди - Daryo\n19:08, 03.08.2020 17797\nУ ёки бу амалдорнинг порахўрлигини кўз билан аниқлаш осон иш эмас. Коррупция табиатан махфий бажарилади. Бироқ Франциянинг Монпелье университетидан Павло Блавацкий бошлиқ олимлар жамоаси ўтказган янги тадқиқот сиёсатчиларнинг тана массаси индекси ва уларнинг коррупцияга мойиллиги ўртасида қизиқ боғлиқлик борлигини аниқлашди, деб хабар беради «Kun.uz».\nОлимнинг тушунтиришича, унинг жамоаси 15 та собиқ Совет республикаларидаги (Арманистон, Беларусь, Грузия, Латвия, Литва, Молдова, Озарбайжон, Россия, Тожикистон, Туркманистон, Эстония, Ўзбекистон, Қозоғистон ва Қирғизистон) 299 нафар амалдорга диққатни жамлашган — уларнинг исмлари ошкор этилмаяпти. Блавацкий бу сиёсатчиларнинг тиббий картасини қўлга кирита олмаган, шу сабабли у уларнинг фотосуратларини (2017 йилги) компьютер назарий алгоритми ёрдамида таҳлил қилиб, уларнинг тана массаси индекси (ТМИ)ни (Transparency International, Wоrld Bank Index of Integrity ва бошқаларнинг индекслари ва маълумотларига кўра) умум қабул қилинган коррупциялашганлик мезонлари билан солиштирган.\nОлимларнинг аниқлашича, юқори мартабали мансабдорларнинг фотосуратларига қараб ҳам латент сиёсий коррупциялашганликни аниқласа бўлар экан.\nУмуман олганда, тадқиқотда «иштирок этган» барча амалдорларнинг ТМИси юқори чиқди, деб ҳикоя қилади Блавацкий. 299 кишидан 96 нафарида (32 фоизида) ТМИ 35-40га тенг бўлди (бу жиддий, кескин семирганликни билдиради). Хусусан, бу Ўзбекистондаги амалдорларининг 24 нафаридан 13 нафарида (54 фоиз), Тожикистон амалдорларининг 18 нафаридан 8 нафарида (44 фоиз), Украина амалдорларининг 24 нафаридан 10 нафарида (42 фоиз) кузатилган. Яна 13 нафар амалдорда (4 фоиз) ТМИ 40 дан ҳам ўтган: фотосуратларга кўра, Қозоғистоннинг 20 амалдоридан 3 нафари (15 фоиз), Украинанинг 24 амалдоридан 2 нафари (8 фоиз) ниҳоятда семириб кетган бўлиб чиққан. Нормал вазн (ТМИ 18,5 дан 25 гача) Озарбайжон, Эстония, Грузия, Қозоғистон, Латвия, Литва, Украина ва Ўзбекистонда бир нафардан жами 10 нафар амалдорда (3 фоиз) кузатилган. Блавацкийнинг маълумотларига кўра, амалдорларнинг бирортаси меъёрдан кам (ТМИ 18,5 дан паст) вазнга эга бўлмаган.\nЭслатиб ўтамиз, ТМИни инсон саломатлигининг идеал индикатори деб атаб бўлмайди, индекс кўрсаткичлари талқинини фақат тахминий баҳолашда ишлатиш мумкин.\nФото: Коррупция ўзлаштириш индекси (2017) ва вазирларнинг ўртача ТМИси ўртасидаги боғланиш\nTransparency International, Жаҳон банки, Европанинг коррупцияга қарши курашиш ва давлат қурилиши маркази, Демократия ва сайловларга кўмак бериш халқаро институти ва Базел институти индексларига кўра, бу 15 мамлакат ичида коррупция даражаси пастлари Болтиқбўйи давлатлари (Эстония, Латвия, Литва) ҳамда Грузия ҳисобланади. Блавацкийнинг тадқиқоти эса бу давлатлардаги амалдорларда ТМИ даражаси паст эканини ҳам кўрсатиб турибди. Лекин анъанавий тарзда энг коррупциялашган ҳисобланиб келинадиган Марказий Осиё давлатларида (ТМИга кўра) энг семиз амалдорлар борлиги аниқланган.\nУкраина негадир қоидадан ташқарида. У ерда вазирлар ўртача олганда Тожикистондагига кўра семизроқ. Олимлар коррупция индекси тузувчилар Тожикистонга нисбатан адолатсизлик қилинган, Украинага эса беихтиёр ён босилган, деган тахминда. «Хорижий экспертлар коррупция даражаси нисбатан паст бўлган қўшнилар билан ўраб олинган Украинадаги сиёсий коррупция даражасига етарли тарзда баҳо бера олмаган бўлиши мумкин, юқори даражада коррупциялашган давлатлар билан чегарадош Тожикистонда эса аксинча», — деб ҳисоблайди Блавацкий.\nШундай қилиб, олимларнинг хулосаси қуйидагича: у ёки бу мамлакатда вазирларнинг ўртача ТМИси қанчалик юқори бўлса, коррупция даражаси ҳам шунчалик юқори бўлади.\n«Сиёсатчиларнинг жисмоний характеристикалари, мисол учун, уларнинг ТМИсидан уларнинг коррупциялашганини билвосита баҳолашда фойдаланиш мумкин бўлади, деб ўйлаймиз. Олий ҳокимият эшелони вакилларининг реал харажатларини назорат қилишнинг имкони бўлмаганида, мана шу билвосита кўрсаткичларга мурожаат қилиш мумкин — биз бу кўрсаткичларнинг коррупциянинг умум қабул қилинган мезонлари билан жуда боғлиқлигини кўрдик», — деб ёзади олим.\nЛекин бу Блавацкий жамоаси томонидан чиқарилган ягона хулоса эмас. Улар вазирлар ТМИси ҳамда мамлакатдаги умумий ТМИ ўртасида гарчи жуда кичик бўлса-да, тескари корреляция борлигини ҳам аниқлашди. Яъни амалдорлар қанчалик семиз бўлса, аҳоли шунчалик ориқроқ, бинобарин, корреляция мамлакатда қабул қилинган озиқланиш режими ёки бутун миллатнинг саломатлик даражасига боғлиқ эмас. Масалан, Болтиқбўйи давлатларида амалдорлар асосий аҳолига нисбатан семиз эмас.\n«Қоида»дан оғишнинг бошқа кўринишлари ҳам бор. Масалан, Арманистонда (2018 йилги) «бахмал инқилоб» туфайли ҳокимият тепасига анча хушбичим ҳукумат аъзолари келди — бу мамлакатнинг коррупция индексидаги ҳолатини яхшилаши керакдек эди. Бироқ 2018 йилда Transparency International Арманистонни рейтингда ўз ўрнида қолдирди ва мамлакат ҳозирча коррупцияни енга олгани йўқ, деб ҳисоблади (бироқ 2019 йилда мамлакат 105-ўриндан 77-ўринга кўтарилди, бу мамлакат тарихидаги энг катта юқорилаш бўлди). Бу зиддият ва «кечикиш»ни Блавацкий кўрсаткичларни динамика орқали тушуниш кераклиги билан тушунтиради.\nБу олимларнинг коррупция ва қандайдир объектив белгилар ўртасида корреляция топишга бўлган уринишларининг биринчиси ҳам, сўнггиси ҳам эмас. Масалан, 2018 йилда Хитойга қимматбаҳо Швейцария соатларининг импорти ва маҳаллий сиёсатчиларнинг коррупциялашгани ўртасидаги боғлиқликни аниқлаган хитойлик олимларнинг тадқиқоти эълон қилинганди. Тадқиқотда корреляция шундоққина кўзга ташланиб турарди — 1993 йилдан 2013 йилгача пора ўрнида берилиши одат тусига кирган қимматбаҳо соатлар импорти ҳокимият қўлдан қўлга ўтаётган чоғда кескин ошган, бу эса яққол коррупциядан нишона эди. 2013 йилдан ижтимоий тармоқлар ривожлана туриб, уларда мамлакатнинг коррупцияга қарши сиёсати қатъийлаштирилиши талаб қилина бошлагач, соатлар кўзга ташланмай қолган. Гонгконг, Сингапур ва АҚШда эса бундай боғлиқлик умуман кўзга ташланмаган.\nАввалроқ бразилиялик ва европалик олимлар томонидан Бразилияда 1987 йилдан 2014 йилгача бўлган сиёсий можаролар тарихи таҳлил қилинган эди. Бошқа нарсалардан ташқари, олимлар коррупционерлар кичик-кичик гуруҳларга бирлашишни исташларини аниқлашган. Хуллас, масала ўзининг ҳозирги кундаги аҳамиятини асло йўқотгани йўқ, ҳали бизни кўплаб қизиқарли илмий ишлар кутиб турган бўлса ажаб эмас.\n17:41 Бугун 681\n17:27 Бугун 1656\n17:14 Бугун 1770\n17:00 Бугун 3572\n19:35, 29.09.2020 114630\n11:45, 30.09.2020 107793\n22:27, 29.09.2020 100728\n13:57, 30.09.2020 93276


ИнтерФУТБОЛ :: Стивен Жеррардни «Реал» "йўлдан уриш"ни истаганди, лекин...\nСтивен Жеррардни «Реал» "йўлдан уриш"ни истаганди, лекин...\n«Ливерпул»нинг афсонавий сардори Стивен Жеррард самарали фаолияти давомида кўплаб номдор жамоалардан таклиф олганига қарамай, охирига қадар «қизиллар»га юксак садоқатини намойиш этди. Яъни буюк Стиви фақат бутсаларини михга илиш арафасидагина АҚШга йўл олди. Айни пайт Шотландиянинг «Глазго Рейнжерс» клубини бошқараётган Жеррард яқинда қадрдон дўсти ва собиқ клубдоши - Жейми Каррагер билан дийдорлашиб, яқин ўтмиш воқеаларини ёдга олди. «Менимча, Стиви 2005 йили «Энфилд»дан кетишга жуда яқин келганди. У ўшанда «Челси» сафига қўшилишни режалаштириб, клуб раҳбариятидан трансферига рухсат беришни сўраганди. «Кўклар» ўз навбатида, «қизиллар»га 37,5 млн. фунт таклиф этишганди. Гари Невилл таъбири билан айтганда, бу сумма Фред учун тўланган сумманинг 50 фоизи... Лекин ўша вақт ўлчовига қараганда, катта маблағ эди...» - бу Жейми Каррагернинг эътирофи. Энди Жеррарднинг хотираларига қулоқ тутамиз...\n- Аввало, ўз савиям, «Челси»нинг таклифи нечоғли жиддий эканлиги ва Рафаэль Бенитес билан муносабатимиздаги худбинликка эътибор қаратгандим. Агар ўшанда озгина етуклик ва тажриба бўлганида, эҳтимолки, айрим бемаънигарчиликлар юзага келмасмиди? Балки қатъийроқ турганимда, «Ливерпул»да мени тўғри тушунишармиди?\n- Бошқа жамоаларнинг сени футболчи сифатида ҳурмат қилиши ҳамиша ёқимли. Шахсан ўзим Жозе Моуриньо билан «Челси»да бир неча мавсум ҳамкорлик қилишдан кўра, унинг қўл остида Мадридда 2 йил тўп суришни афзал кўрардим. Қисқаси, Лондон жамоасига ўтмаганимга асло афсусланмайман. Умуман, афсусланишдан нима наф? Мана, ҳозир ўзимга қарашли болаларни «Ливерпуль» ўйинларига олиб боришим мумкин, қолаверса, мени академияда мураббий сифатида ишлашга чорлашяпти. Албатта, клубнинг бундай муносабати таҳсинга сазовор.\n- Дарҳақиқат, менда Мадридга йўл олиш имконияти йўқ эмасди, аммо жонажон жамоамни ранжитишни истамадим. Ўтмиш воқеаларини ёдга олган ҳолда, баъзан ўйга толардим: «Агар 1-2 мавсум Мадридда Жозе Моуриньо раҳбарлигида ўўйнаганимда, ЕЧЛда тўп сурганимда, балки бебаҳо тажриба тўплармидим... Лекин бундай воқеа юз бермади. Тўғрисини айтаман, «Реал» вакиллари мендан ўз трансферимни талаб қилиб, «Ливерпул»га қарши чиқишимни сўрашганди. Чунончи, келишувни амалга оширишнинг ягона йўли шу эди. Аммо бундай йўл тутишни истамадим... Қолаверса, «Реал»нинг таклифи жиддий эканлигига ишончим комил эмасди. Балки шунчаки, фикримни билмоқчи бўлишгандир...\n- Аслида хориж жамоасида тўп суриш менга қанчалик ёқиш-ёқмаслигини аниқлолмай, узоқ вақт бу саволдан қутулолмай юрганман. Европа чемпионатидан кейин Германияга йўл олиш учун ажойиб имкониятга эга бўлдим. «Бавария» вакиллари Бастиан Швайнштайгер фаолияти ниҳоясига яқинлашаётган паллада менга жиддий таклиф билан мурожаат қилишди. «Бавария»ни тасаввур қила оласизми? У қай даражада буюк жамоа? Тушунарлики, Мюнхенда олинажак тажриба ҳақида ўйламасликнинг иложи йўқ эди. Аммо бошқа томондан, қарама-қарши саволлар тинчлик бермади: «Тўхта-тўхта, ахир «Ливерпуль» сардорисан, қандайдир ўзгариш билан нимага эришмоқчисан?» Ахир шундоқ ҳам номдор клубда эдим. Дейлик, 24 ёки 25 ёшли пайтда бундай етукликка эришмагандим..\nДарҳақиқат, Стиви Жи янада майинроқ ва кўркамроқ майсани излашдан воз кечди ва 2015|2016 йиллар мавсумига қадар борига шукр қилиб, «Ливерпул»да қолди. Фақат шундан кейингина футболчи ролидаги сўнгги босқичини ўташ ва кейинчалик мураббийликда ўз омадини синаб кўриш учун «Лос-Анжелес Гэлэкси»га равона бўлди...


Бир кунда неча қадам юрасиз? – Сурхон тонги\nБош саҳифа / Спорт / Бир кунда неча қадам юрасиз?\nИюн 7, 2021\tСпорт Изоҳ қолдириш 218 Кўрилди\nТермиз шаҳар ҳокимлиги, туризм ва спорт бўлими ҳамкорлигида аҳоли ўртасида соғлом турмуш тарзини тарғиб қилиш, уларни оммавий спортга кенг жалб этиш мақсадида мутасадди раҳбарлар ва аҳоли иштирокида «Бир кунда 5 минг қадам юр!» шиори остида пиёда юриш марафони ўтказилди.\nПиёда юриш айниқса, субҳидамда сайр қилиш саломатлик учун кони фойда, – дейди меҳнат фахрийси Шокир Хўжаев.- Юрак-қон томир касалликлари хавфининг олдини олади, танадаги ортиқча калорияни йўқотишга ёрдам беради. Бу илмий асосланган гап. Бир кунда беш минг қадам юрган инсоннинг тетик, соғлом ва кун бўйи кайфияти чоғ бўлишини ўзим ҳам синовдан ўтказганман. Шу боис пиёда юришни канда қилмайман.\nЭрталабки бадантарбия машғулотлари билан бошланган марафон Кураш мажмуасидан Навбаҳор кўчаси бўйлаб, Турон тўйхонасигача давом этди.\n-Тонгда тоза ҳавода сайр қилиш, пиёда юриш, югуриш ва бадантарбия машқларининг саломатлик учун фойдасидан баҳраманд бўлаётган ҳамшаҳарларимиз сафи ортиб бормоқда,- дейди Термиз шаҳар туризм ва спорт бўлими бошлиғи Илҳом Абсаттаров. – Юришни янада оммавийлаштириш учун фаол нуроний отахон ва онахонларимиз, ёшларимиз иштирокида тарғибот тадбирларини олиб бораяпмиз. Йил давомида олиб бораётган бу ишимиз одамлар орасида соғлом турмуш тарзини шакллантиришда ўз самарасини бермоқда.\nСурхондарё вилоят туризм ва спорт бош бошқармасидан маьлум қилишларича, пиёда юришни тарғиб қилишга йўналтирилган мазкур марофон воҳа туманларида ҳам тез-тез ўтказилиб, соғлом ҳаётнинг бирламчи муҳим омили тарғиб қилинмоқда.\nОлдинги Ғўриндаги текстилда 650 нафар шерободлик меҳнат қилаяпти\nКейинги Do‘mbira sadosini eshitib ulg‘aydim


Инфоурок / Другое / Презентации / Презентация на тему "Индуизм"\nДін – руханисыздық пен ашкөздіктің алдындағы аса берік қорғаушы бөгеттердің бірі. Н.Ә.Назарбаев www.ZHARAR.com\nДарс мақсади: Ўқувчиларга ҳиндистондаги динлар ҳақида маълумот бериш; Ўқувчиларни активлигини ошириш, билими, маданияти, оғзаки нутқини ривожлантириш. Ўқувчиларнинг зийраклик, топқирлик, фикрлаш қобилиятларини ошириш. Ватанпарварлик руҳида тарбиялаш.\nРежа: Индуизм дини. Брахманизм дини. Сихтлар ва уларнинг дини.\nИндуизм Вишну- яхшилик Брахма - яратувчи худоси ҳисобланган. Шива – ёмонлик\nТаниқли ҳинд сиёсатчилари: Д. Неру Махатма Ганди Индуизм динига Индира Ганди эътиқод қилган Раджив Ганди\nБайрамлари: Кришна ва Раманинг туғилган кунлари. Ганеша ва Шиванинг ҳурматига ўтказилади. Шива байрамида: рўза тутади, азарт ўйинларидан сақланади, тақволи машғулотлар билан шуғулланади.\nБрахманизм дини бизнинг йил саноғимизгача Х-ІХ асрларда дин бўлиб шаклланди\nЭътиқодлари: Охират, у дунёга ишномайди. Тана алмашиб, рух мангу яшайди. Аввалги ҳаётида яхшилик қилса, кейин ҳаётида ҳам яхши яшайди.\nСихтлар ва уларнинг дини Ҳиндистонда XV асрда Нанак (1469 й) деган одам яшаган. Ислом динида бўлса ҳам, ислом ва индуизм динларини бириктириб сихт ҳарбий-диний оқим вужудга келади. Ёлғиз худога сиғиншни айтиб, варналарга қарши бўлди. Китоби “Ади-грантхин”. Брахман, варна, касталарга қарши бўлди.\nМахсус 5 та “К” Кеч – ҳеч қачон сақолини қирмаслик. Качх – урушга қулай қисқа шим кийиш. Кангха – сочни тароқ билан турмаклаш. Кирпан – салла тақиб юриш. Канкан – ҳарбий блазук тақиб юриш.\nТест саволлари Ҳосиятли зот, нарса дегани А) анемизим Б) магия С) фетишизм 2. Индейслар тилидан олинган. Маъноси “унинг тагида” дегани. Қуш, ҳайвон ўсимликларга сиғинади. А) тотемизим Б) магия С) шаманизм\n3. Жон, рух деган маънони билдиради А) шаманизим Б) анемизм С) магия 4. Зардуший динининг муқаддас китоби. А) Библия Б) Авесто С) Таврот 5. Қадимги Рим динидаги уруш худоси А) Нептун Б) Шива С) Марс 6. Қадимги Грек динидаги денгиз худоси ким? А) Артемида Б) Пасейдон С) Афина 7. Қуръон китоби қайси динга тегишли? А) Зардушт Б) Хрестиан С) Ислом\n8. Ислом сўзининг маъноси А) барака Б) бўйин эгиш С) бахт 9. Қуръонда нечта сура бор? А)150 Б) 70 С) 114 10. Сихтларнинг муқаддас китоби А) Ади -грантхин Б) Забур С) Рамаяна\nБу халқларда тотем ҳисобланади Египет – Славянларда – Японларда –\nҚадимги халқларнинг бош худолари Мисрда – Грекларда – Римда – Ассирияда –\nУйга вазифа: Мавзуни ўқиб, мустаҳкамлаш.\nЭътиборингиз учун ташаккур\nНомер материала: ДВ-356030\nРефлексивный отчет по групповой работе с коллегами


Узбекско-Китайский Торговый Дом "ASIA STAR" - Вакуумный упаковщик December 30, 2017\nУзбекско-Китайский Торговый Дом "ASIA STAR" - Вакуумный упаковщик\nУшбу ускуна хар хил турдаги озиқ овқат махсулотларини вакуум холатида қадоқлаш учун мўлжалланган. Хусусан, ушбу ускуна ёрдамида гўшт махсулотлари, мева ва сабзавотлар, қуруқ мевалар, қурт, пишлоқ ва бошқалар. Вакуумли қадоқлаш орқали тадбиркорлар ишлаб чиқараётган маҳсулотларини сақлаш муддатини камида икки баробар ошира оладилар. Маҳсулот қадоқланганидан сўнг, ундаги барча кислород чиқариб ташланади. Бу эса ўз навбатида қадоқланган маҳсулот ичида бактерия ва микроблар пайдо бўлишини олдини олади.


Ҳукумат тили билан тадбиркорлик ривожи учун турли имтиёзлар ва енгилликлар берилаётганини овоза қилаётган бир пайтда қўли билан ишбилармонларнинг бўғзидан олаётгандек таассурот уйғонмоқда.\nБугун Ўзбекистон тараққиётининг локомотивлари бўлиши ният қилинган кичик саноат зоналари (КСЗ) тақдири бундай хаёлга бориш учун барча асослар борлигини кўрсатаётир.\nГап шундаки, давлат кўчмас мулкларидан фойдаланганлик учун ижара тўловларининг оширилиши КСЗларда жойлашган корхоналарни боши берк кўчага киритиб қўйди.\nМасалан, Тошкент шаҳри ҳокимлиги бундай тўловлар миқдорини 70 фоиз қимматлаштирди ва буни бозор иқтисодиётига босқичма-босқич ўтиш, дея изоҳлади.\nБундан ташқари, КСЗлардаги корхоналарга хизмат кўрсатадиган дирекциялар ҳам ўз хизматлари ҳақини 500 (!) фоиз оширгани маълум бўлди.\nБунга сабаб эса яна тадбиркорликни ривожлантиришни байроқ қилиб олган ҳукуматнинг ўзига бориб тақалади.\nЧунки дирекциялар ер солиғи, мулк солиғи, сув солиғи, ҚҚС тўловчисига айлантирилган. Натижада унинг харажатлари ошиб кетган. Бу харажатларни эса кўрсатилаётган хизматлар ҳақини оширмасдан қоплаб бўлмайди.\nАкс ҳолда дирекцияларнинг ўзлари банкрот бўлади.\nНатижада, ўрисча айтганда, “замкнутый круг”, яъни бошни ёпаман деса оёқ, оёқни ёпаман деса бош очилиб қоладиган ҳолат юзага келган. Охир-оқибат товон тўлаш яна тадбиркорнинг гарданига тушмоқда.\nБундан аввалроқ, янги йилдан бошлаб ҳукумат пул айланмаси бир миллиард сўмдан ортиқ корхоналар учун 20 фоиз ҚҚС тўловини жорий этган эди.\nЎшандаёқ мустақил таҳлилчилар бундай катта миқдордаги тўловнинг жорий этилиши барибир нархлар ошишига, корхоналарнинг эса ўз тушумини камайтириб кўрсатишига интилишига, оқибатда яширин иқтисодиёт улуши янада кўпайишига олиб келишини таъкидлаганди.\nБугун мамлакатда айнан шундай ҳолат кузатилмоқда. Айрим мева-сабзавотлар нархи тушаётган бўлса-да, саноат маҳсулотлари муттасил қимматлашишда давом этаётир.\n“Ҳукуматда ўтирадиган иқтисодчилар нимани ўйлаётганига ҳам ҳайрон қоласан. Ахир бозор иқтисодиётига ўтиш дегани тадбиркорни талаш дегани бўлмаса керак”, дейди “Элтуз” билан суҳбатлашган тадбиркорлардан бири.\nБу ёқда эса Тошкент шаҳри ҳокимлиги давлат мулки ижарасидан тушадиган даромад “инвестиция муҳитини ривожлантиришга хизмат қилиши” ҳақида сафсата сотаётир.\nЎзини энди ўнглай деяётган, ҳали тўла қудратга тўлмаган тадбиркорни турли тўловлар юки остига ташлаш қачон ва қаерда инвестиция муҳитини яхшилаган эди, буни исботлаб беринг, дейдиган мард йўқ.\nИқтисодиётдаги шаффофликни оширишга ҳаракат қилинаётган бир пайтда дунёдаги энг катталардан бири бўлган ҚҚС фоизини ўрнатиш қозиғи ечилмаган эшакни юрмагани учун калтаклашдек гап-ку.\nИқтисодиётдаги “ўйин қоидалари”нинг бунчалик тез ва кескин, яна тадбиркорлар зарарига ўзгариб бориши ўз тараққиётининг янги босқичини бошлаганини эълон қилган Ўзбекистон учун кутилган натижаларни бермаслигини тайин.\nБиз 25 йил давомида “тинимсиз, ҳатто дунёнинг энг олди иқтисодиётларини ҳам ортда қолдириб ўсиб” келдик. Бугун кўриняптики, тараққиётнинг “ўзбек модели самараси” бўлган бу “ўсиш” асло мамлакат иқтисодиётига эмас, балки ҳукуматга яқин доираларнинг даромадларига тааллуқли экан.\nБитта хатони иккинчи марта ҳам такрорламаслик даражасига ҳали етиб келмадик шекилли.\ndata-title="Солиқ ва тўловларнинг оширилиши кичик саноат эгаларини боши берк кўчага киритди" data-description="<!-- wp:paragraph --> <p>Ҳукумат тили билан тадбиркорлик ривожи учун турли имтиёзлар ва енгилликлар берилаётганини овоза қилаётган бир пайтда қўли билан ..." data-image="https://eltuz.com/wp-content/uploads/2019/01/rasm42154.jpg" data-url="https://eltuz.com/sas/208988/" data-services="facebook,odnoklassniki,twitter,telegram" data-counter="ig">\nЯнги сайланган президентнинг ғайрат-шижоати, яъни кетма-кет йиғилишлар ўтказаётгани, фармонлар қабул қилаётгани газеталарни, шулар қаторида партия нашрларини ҳам анча шошириб ...\n2018 йилда Бобомурод Абдуллаевнинг мавжуд давлат тузумини конституцияга зид равишда ўзгартиришга даъват қилиш бўйича суд ишида унинг ҳимоячиси бўлдим. ...


Тошкент, Ўзбекистон (UzDaily.uz) -- Шу йил 25 декабрь куни Ўзбекистон Республикаси Президенти Шавкат Мирзиёев раислигида маданият ва санъат соҳасидаги долзарб масалалар муҳокамасига бағишланган йиғилиш бўлиб ўтди. Бу ҳақда ЎзР Президентининг Матбуот хизмати хабар беради.\nМаълумки, мамлакатимизда барча тармоқлар қатори маданият ва санъат соҳаларини ривожлантиришга ҳам катта эътибор қаратилиб, бу борада кенг қамровли ишлар амалга оширилмоқда.\nАйниқса, шу йил 3 август куни Президент Шавкат Мирзиёевнинг юртимиз ижодкор зиёлилари вакиллари билан ўтказган учрашуви соҳа ривожида янги тарихий даврни бошлаб берди. Ана шу учрашувда миллий маданиятимиз, адабиётимиз ва санъатимизни ривожлантириш билан боғлиқ долзарб масалалар танқидий таҳлил қилиниб, уларни ҳал этиш йўллари, ижодий уюшмалар ва давлат ташкилотлари олдида турган муҳим вазифалар кўрсатиб берилган эди.\nЎзбекистон Республикаси Президентининг шу йил 22 декабрда Олий Мажлисга тақдим этилган Мурожаатномасида ҳам мазкур соҳа ривожига алоҳида урғу берилиб, халқимиз, жамиятимизнинг маънавий юксалишида маданият ва санъат аҳли олдида турган вазифалар аниқ баён қилинди.\nБўлиб ўтган мажлисда ана шу вазифаларни бажариш бўйича Маданият вазирлиги, Бадиий академия ва ижодий ташкилотлар раҳбарларининг ҳисоботлари тингланди. Уларнинг фаолиятига танқидий баҳо берилиб, бу борадаги ишларни фаоллаштириш ва янги босқичга кўтариш бўйича аниқ топшириқ ва кўрсатмалар берилди.\nДавлатимиз раҳбарининг “Ўзбекистон Бадиий академияси фаолиятини ривожлантириш ва янада такомиллаштиришга доир қўшимча чора-тадбирлар тўғрисида”ги қарори ижросини таъминлаш бўйича жадал иш олиб борилмоқда. Шунга қарамай, мажлисда Бадиий академия фаолиятида бир қатор камчилик ва муаммолар учраётгани, уларни тезлик билан бартараф этиш лозимлигига эътибор қаратилди.\nТегишли мутасадди раҳбарларга П.Беньков номидаги Республика рассомлик коллежида 400 ўринли, Республика дизайн коллежида 200 ўринли ўқувчилар турар-жойини қуриш бўйича қарор лойиҳасини тайёрлаш юзасидан топшириқ берилди.\nМажлисда маданият ва санъат соҳаларида сидқидилдан хизмат қилаётган ижодий ва техник ходимларни моддий ва маънавий қўллаб-қувватлаш, жумладан, уларнинг уй-жой, ижтимоий ва тиббий шароитларини яхшилаш, гонорарлар миқдорини ошириш, ёш истеъдод эгаларининг салоҳиятини юзага чиқариш бўйича олиб борилаётган ишларни изчил давом эттириш ғоят муҳим вазифалардан бири экани алоҳида қайд этилди.\nБир ҳақиқатни ҳеч қачон эсимиздан чиқармаслигимиз керак: мамлакатимизда маданият ва санъат тараққий этмаса, жамият ривожланмайди, деди Президентимиз. Халқимизнинг ривожланиш даражаси аввало миллий маданиятимизга қараб баҳоланади. Шу маънода, маданият – бу халқимиз, жамиятимиз қиёфасидир. Биз Ўзбекистоннинг янги қиёфасини яратишга киришган эканмиз, буни аввало миллий маданиятимизни ривожлантиришимиздан бошлашимиз лозим.


Божхоначилар 1200 дона сифати кафолатланмаган тиббий буюмларни тўхтатиб қолишди - Zamin.uz\nКоронавирус пандемияси давом этаётган шу кунларда аҳолининг айрим тиббий буюмларга нисбатан эҳтиёжи ортиб бормоқда.\nМазкур вазиятдан мўмай даромад орттириб қолишга уринаётган айрим шахслар эса сифати кафолатланмаган тиббий буюмларни яширин равишда пуллаш орқали юртдошларимиз саломатлигини жиддий хавф остига қўйиши мумкин.\nДавлат божхона қўмитасининг Контрабандага қарши курашиш ва божхона аудити бош бошқармаси ва “Тошкент-Аэро” ихтиослаштирилган божхона комплекси ходимлари томонидан ўтказилган навбатдаги тезкор тадбир давомида ана шундай уринишлардан бири бартараф этилди.\nПойтахтимизнинг Яккасарой тумани ҳудудида ўтказилган тезкор тадбирда фуқаро А.А. 12 дона қоғоз қутиларга солинган 1200 дона пульсоксиметрларни сотишга уринган вақтида тўхтатиб қолинди.\nДорихоналардан ташқарида 120 миллион сўмга реализация қилинаётган мазкур тиббий буюмлар ҳозирда вақтинча сақловга олинди ва ҳолат юзасидан суриштирув ҳаракатлари давом эттирилмоқда. “Замин” янгиликларини “Одноклассники”да кузатиб боринг\n6-07-2020, 22:50, Жамият


2020-03-24 20:03:34 1247\nЎзбекистон ХДП тизимида “Короновирусни биргаликда енгамиз” шиори остида акциялар ўтказилмоқда. Ушбу акцияда партия ташкилотлари ҳамда партия гуруҳлари билан ҳамкорликда аҳолининг кам таъминланган қатламларига озиқ-овқат маҳсулотлари, шахсий гигена воситаларини тарқатиб, уларни пандемияга қарши биргаликда курашишга даъват қилмоқда.\nАна шундай акция Ўзбекистон ХДП Сирдарё вилоят кенгаши томонидан ўтказилди. Акцияда партия масъул ходимлари ҳудудларда каронавирус инфекциясига қарши курашиш тўғрисида маълумотлар акс этган буклетлар тарқатиб, маҳалаларда уйма-уй юриб шифокор ва тегишли мутахассисларнинг тавсияларига амал қилган ҳолда шахсий гигиена ва санитария қоидаларига риоя қилиш, бирдамлик билан чоралар кўриш, уй шароитида карантинга амал қилиш талаби тушунтирилмоқда. Шунингдек, чекка-чекка ҳудудларда кам таъминланган, боқувчиси йўқ ёлғиз кексаларга дори воситалари, ниқоб ва тиббий буюмлар, озиқ-овқат маҳсулотлари тарқатилди.\nПартия депутатлик гуруҳлари томонидан дорихоналарда сотилаётгган дори-дормонларнинг нарх-наволари устидан депутатлик назорати олиб борилмоқда. Аниқланган муаммоларни бартараф этиш юзасидан мутасадди ташкилотларга депутатлик сўровлари юборилмоқда.\nПартия ташкилотлари ушбу акцияларни ўтказиш орқали коронавирус тарқалишининг олдини олиш ва аҳолига қулай шароитлар яратиш борасида амалга оширилаётган эзгу ишларга муносиб ҳиссасини қўшмоқда.\nЎзбекистон ХДП Сирдарё вилоят кенгаши раиси ўринбосари.


Наманганда уйнинг деворини бузиб, уй эгаси ва оиласини дўппослаб, 26 минг доллардан ортиқ пулларни ўғирлаган босқинчилар ушланди\nНаманганда уйнинг деворини бузиб, уй эгаси ва оиласини дўппослаб, 26 минг доллардан ортиқ пулларни ўғирлаган босқинчилар ушланди. Бу ҳақда ИИВ Тергов департаменти хабар қилди.\nМаълум бўлишича, шу йил 7 июль куни соат 03:00 ларда 4 нафар шахс юзларига аёллар пайпоғини ниқоб қилиб, турли буюмлар билан қуролланиб, Тўрақўрғондаги хонадонларнинг бирига уйнинг деворини бузиш орқали кириб босқинчилик содир этган. Улар оиланинг барча аъзоларига ҳужум қилиб, ип билан боғлаб пул беришни талаб қилган. Шу йўл билан босқинчилар уйдаги 11.400 АҚШ доллари, 100.000.000 сўм нақд пулларни ҳамда 61.390.000 сўмлик турли кўринишдаги тилла буюмларни олиб, воқеа жойидан яширинган.\nШундан сўнг воқеа жойига ҳуқуқ тартибот органлари ходимлари келиб вазиятни ўрганган ва ЖКнинг 164-моддаси 4-қисми “а” банди билан жиноят иши қўзғатилган. Текширувлар натижасида хонадон эгаси ва унинг турмуш ўртоғи турли жароҳатлар олгани маълум бўлди.\nТезкор тадбирлар давомида жиноятни содир этганлар ушланган. Жиноят 53 ёшли Ғ.Қ., 44 ёшли У.Ю., 29 ёшли Ж.Т. ва 35 ёшли Ш.Т.лар томонидан содир этилгани маълум бўлди. Энди улар 15 йилдан 20 йилгача қамалишлари мумкинлиги айтилмоқда.\nAbdulla 19 июл 2020 09:32\nЯхши қилибсилар, уларни юзларини бекитиб. Уларга ёрдам берибсилар.\nЧунки, ундан олдин қилинган бошқа жиноятлари ҳам фош бўлиб қолиши мумкин.\nАбдулло 18 июл 2020 11:41\nКарантинда фукоралга ёрдам бериш к.к чунки йукчиликдан килингандир карантинга ажратилган пулларни амалдорлар ейвериб туйишгандир.оддий халкга качон беришадииии.\nЎзбекистон янгиликлари » Ҳодиса » Наманганда уйнинг деворини бузиб, уй эгаси ва оиласини дўппослаб, 26 минг доллардан ортиқ пулларни ўғирлаган босқинчилар ушланди


Уч опа-сингилнинг ўлимида айбдор деб топилган шифокор оқланди — Фарғона шифокори\n16.04.2019 16.04.2019 fsh.uz\nЖиноят ишлари бўйича Тошкент шаҳар суди апелляция шикоятини кўриб чиқиб, шифокор Нодир Тўлагановни Олмазор туманида уч опа-сингилнинг ўлими ҳақидаги иш бўйича айбсиз деб топди. Бу ҳақда Жиноят ишлари бўйича Тошкент шаҳар суди маълум қилди.\nЎтган йилнинг октябрида Республика ихтисослаштирилган илмий-амалий педиатрия тиббиёт маркази шифокори 34 ёшли Нодир Тўлаганов Жиноят кодексининг 116-моддаси (касб юзасидан ўз вазифаларини лозим даражада бажармаслик) бўйича айбдор деб топилиб, 6 йилга озодликдан маҳрум қилинган эди.\nАммо ҳимоя томони судга шифокор йўриқнома бўйича иш тутиб, қонунни бузмаганини исботлади. Жонлантириш бўлимида опа-сингилларнинг энг кичиги вафот этгач, шифокор қандайдир юқумли касаллик ташхисини қўйиб, болаларни тегишли тиббий муассасага юборишга қарор қилади. Шифокор бундай қарорни ички йўриқномага мувофиқ қабул қилганини тушунтирди: у юқумли касалликка чалинган болаларни режали операциялар билан шуғулланадиган клиникада қолдира олмас эди. Агар бу заҳарланиш эмас, хавфли инфекция бўлиб чиқса, марказдаги ўнлаб беморларга юқиши мумкин эди.\nШунингдек, қизларнинг ота-онаси аввалги кўрсатмаларни улар прокуратура терговчилари босими остида берганини айтиб, шифокор Тўлагановга нисбатан даъволари йўқлигини маълум қилган.\nНодир Тўлаганов аввалги лавозимига тикланиш ҳуқуқи билан тўлиқ оқланди.\nЭслатиб ўтамиз, 2010 йилда туғилган Муниса, 2011 йилда туғилган Мухлиса ва 2013 йилда туғилган Моҳира Қосимовалар 2017 йил 8 ноябрь куни тиббиёт муассасаларида вафот этган эди. Мазкур ҳолат юзасидан 9 ноябрь куни Олмазор туман прокуратураси томонидан Жиноят кодексининг 186-моддаси 4-қисми «а» банди билан жиноят иши қўзғатилган.\n← Алкоголнинг ҳар қандай миқдори инсультга олиб келади(ми)?\nСоғлиқни сақлаш соҳасида биринчи халқаро инвестициявий форум ўз ишини бошлади →\n25.12.2019 fsh.uz 161\n23.09.2019 fsh.uz 180\n24.06.2018 fsh.uz 373


07:17 / 18.10.2019 1008 pdf Ўқиш режими + -\nАбдуллоҳ ибн Абдурраҳмон айтади: «Халифа Мутаваккил вафот этгач, тушимда кўрдим. «Аллоҳ сенга қандай муомала қилди?» деб сўрасам, «Мени мағфират қилди», деди. «Қандай қилиб мағфират қилди, ахир ёмон амалларинг анчагина эди-ку?» деб ҳайрон бўлдим. У: «Озгина суннатга риоя қилганим сабабли Аллоҳнинг мағфиратига эришдим», деди».\n07:10 / 17.10.2019 824\n09:10 / 18.10.2019 931\nАллоҳ таолодан қўрқувчи аёл Аллоҳга ва эрига астойдил итоат қилиши, розилигини қозонишга жидду жаҳд билан ҳаракат қилиши лозим. Зеро, эр аёлнинг жаннати ёки давоми...\n3069 09:40 / 27.03.2019\n7031 13:10 / 05.09.2018\n615 08:10 / 01 апрель\n2341 22:09 / 11.11.2018


Асрни қаритган гурунглар – Сурхон тонги\nБош саҳифа / Жамият / Асрни қаритган гурунглар\nМарт 9, 2018\tЖамият Изоҳ қолдириш 458 Кўрилди\n105 йил. Бобо тарих олдида бу муддат кичик кўринар, аммо инсон умри билан ўлчанса, жуда узоқ давр. Денов туманидаги баланд Сурхонтоғ этакларида жойлашган Ўшор маҳалласида истиқомат қилиб келаётган 105 ёшли Шарбат момонинг ҳаётида бир аср давомида юз берган ҳодисотлар чуқур из қолдирган. Пиру-бадавлат онахоннинг ҳаёти бир ибратли китоб бўлгулик.\nОнахон билан гурунглашар экансиз, ажинлар ўз забтига олган юзида баъзан сўлғинлик, баъзан хушнудлик иниб туради. У ўзи гувоҳ бўлган ҳар бир воқеликни қалбан ҳис қилиб, сўзлаб беришдан чарчамайди. Бу гурунглар эса ҳар бир кишини ўтмишнинг тафти, қувончу қайғуси томон бошламасдан қолмайди. Шарбат момонинг ибратга йўғрилган гурунгларидан сизга илиндик.\nЎша замонлар ҳам бугунгидек қуёш Шарқдан чиқиб келар, оналар фарзандларини ҳам худди шу бугунгидек яхши кўрар, турналар ҳар баҳор ва кузда дўппидеккина шу қишлоқ устидан ҳам “қур-қурлаб” учиб ўтар ва яланг- оёқ болакайларни ҳайрат билан ўзларига эргаштирарди. Аммо у замонда, чамаси бир аср муқаддам қишлоқ, одамлар, табиат, оқибат, ҳайрат тамоман бошқача эди. Атроф-муҳит мусаффо. Қишлоқда 15 чоғли хонадон чордевор, пахсадан қурилган, бир-бирига уланиб кетган уйларда истиқомат қилишарди. Узоқдан тар- қалган хабар ҳозиргидек уяли алоқа воситасида бир зумда эмас, 40 чақирим масофада жойлашган қишлоққа бир-икки кунда етиб келарди. Биз сочларига жамалак таққан қизалоқлар бугун Наврўз деб атаганимиз чорсайлни йил бўйи интиқ кутардик. Баҳор ҳам роса соғинтириб келарди ўша маҳаллар. Пастқам, нимқоронғу хонада сандал ўрнатилиб, биз жужуқлар оёқларимизни кўрпа остидаги чўққа тоблаб, унинг атрофини ўраб ўтирардик. Йўғон чўзилиб, ингичка узилар паллалар кўп бўларди.\nБугунгидек давлат деган кенг тушунча йўқ эди. Ҳар кимса ўз ҳолича кун кўрар, уларнинг ҳаётини оқибат, меҳр-муҳаббат, виждон тушунчалари маълум бир изга тизиб турарди. Етти-саккиз ёшлик давримда алғов-далғов бир давр бошланди. Чорвадорлар овули бўлган бу манзилимиз бир қарасангиз қизиллар қўлига ўтар, дам ўтмай эса босмачиларга қўнимгоҳ бўларди. Шоҳидман, кимгадир ёлғон, кўриб дунёдан ўтганларга эса чинки, босмачилардан ҳаргиз ёмонлик кўрмаган эканмиз. Бугун асл ҳақиқатни билсак, улар юрт эрки учун туғ ва тиғ тутган эканлар. Лекин босмачиларнинг қонхўрликлари ҳақида гурунглар-гурунгларга уланаверарди. Дарё ёқасида биз — чорвадорлар оиласининг уйи ва бостирмаси бўлиб, амаки-аммалар ва биз истиқомат қилардик. Отамиз доимо босмачиларни жимжитлик ва эҳтиёткорлик билан кутиб олар, улар эса от-уловларини панада, бостирмага боғлаб, уйда пусиб ётишар, овқат тановул қилиб яна йўлларига равона бўлишарди. Шу лаҳзадаёқ отамиз, бизга босмачиларнинг от-уловидан қолган қолдиқларни яширишни буюрардилар. Зум ўтмай, уларни излаб қизил отряд ҳам келиб қолар, отам уларни ҳеч нима бўлмагандек қабул қилиб, жўнатарди.\nУ замонда аёллар паранжида юришарди. Бир нарса аниқки, аёлнинг шарм-ҳаёли, иффатли, латофатли бўлиши чачвон, паранжи ёпинганлик билан белгиланиб қолавермайди. Йиллар давомидаги талотумларда турмуш ўртоғи қолиб, қишлоқма-қишлоқ юрган дарвешмонанд билан қочиб кетган, урушга кетган ёрини кутмай фарзандларини етимлик домига отиб бошқага, даврон эгаларига турмушга чиққанлар ҳам, афсуски, бўлган.\nОна меҳри ҳамма замонларда, ҳам бир хил — олижаноб ва ҳароратли бўлиб қолаверган. Уруш оқибати кириб бормаган хонадон йўқ эди. Қишлоғимизда эри урушга кетиб, дом-дараксиз йўқолган, икки фарзандли жувонни одамлар “Лачакли” деб аташарди. У бошидаги рўмолини дуррача, яъни лачак қилиб ўраб юришни яхши кўрарди. Ҳамма нарса фронтга йўналтирилган, тўйиб ва лаззатланиб овқатланиш орзу эди. Лачакли келиннинг акасининг қишлоқдан етти-саккиз чақирим нарида, дарё ёқасида сув тегирмони бўларди. Қишнинг қаҳратон кунларининг бирида уйида ҳеч вақоси қолмаган лачакли жувон тегирмонга бориб, тошлар ораси ва идишларни тозалаб, бир атала таомига етгулик ун ва буғдой топиб, хурсандчилик билан уйга қайтади. Қайтганида қалин туманда йўлидан адашади. Кичик сўқмоқ йўлларда узоқ тентирайди. Биргина йўл уни чўпонлар камарига элтади. Бу пайтда камарда ҳеч ким қолмаган, барча қишлов учун қишлоқда эди.\nДунёни зулмат қўпганида, совуқ ва очликдан дирдираган лачакли шу манзилда қолишни мақсад қилади. Орадан кунлар ўтиб, қорлар эрий бошлайди. Қўйчувонлар қор остидан жувоннинг лачагини топиб олишади. Йиллар ўтиб, камарда қолиб қашқирларга озуқа бўлган лачаклининг икки боласи эл таниган инсонларга айланди. Билсангиз, отаси ва онасининг бедарак кетганидан кейин бу болакайлар кўрган дастлабки кунлар ғоят ачинарлидир. Катта-кичик маракаларда таом қолдиғи, одамларнинг писандаси билан яшаган, тунлари дош ўчоқларда ухлаган лачаклининг болалари бир одамлар бўлишдики, асти қўйинг! Бойчечак қалин муз қатламларини ёриб чиқиб, борлиқни қандай хушнуд этса, лачаклининг болалари дунё ғурбатлари, қайғуларидан устун чиқиб, олам ҳайратларини қўшиқ қилиб куйлаб ўтишди.\nТушимда от-улов миниб, йўлга чиқсам ёки тоғ чўққилари томон йўл олсам, ўнгимда бир шодлик юз беради. Ўғил-қизлар, набиралар, чеваралардан кимдир мансаб пиллапояларидан юқорилайди, ҳаётида яхши янгилик бўлади, эвараларнинг эса сони ортади. Аксинча, дарё ёқасида ўтов тикиб яшаганимизда бундан 33 йил олдин чин дунёга кетган бобо — Алмосбой Девкамар деган қирликдан чўпонтаёғини белига қистириб эниб, кайфиятсиз кетаётган бўлса, ҳаётимизда бир дилхунлик бўларди.\nҚишлоқда Девкамар дегич адирликка ёндош қоялик бор. Бизнинг аждодларимиз — бундан етти авлод нарида чўпон бобомиз қишнинг қаҳратон чилласида қишлоқдан чўпонлар камари томон от етаклаб йўлга чиқар экан, Девкамарга келганида оппоқ қор устида турган тут мевасига кўзи тушади, уни ҳайрат ила кузатади ва тановул қилади. Бобо токи дарё ёқасига етгунига қадар еттита шундай тутни истеъмол қилади. Аҳли-донишлардан бунинг маъносини суриштирганида, сенинг етти авлодинг чорвачиликнинг ортидан бой-бадавлат яшайди, мулкингга ҳеч ким дахл қилолмайди, — деган жавобни олади.\nОтамизни эса бой сифатида қулоқ қилишди. Мулкини эса мусодара этишди. Отамиз ва онамиз мол-дунёга заррача ачинмади. Қишлоқ шўроси етаклаб келган давлат одамлари хатланган мол-мулкни от-уловга ортиб кетар чоғида, онамиз йиғламсираб, — “Эй, худобехабар, совуқда болаларимни юпун қолдирганинг етар, жувонмарг қилиб, уволига қолма. Бирор кўрпа-тўшак ташлаб кет”, — деди. Зобитлардан бири увадаси чиққан битта кўрпа ва ёстиқни ерга улоқтириб, жўнаб кетди. Кун ўтиб, бир куни онамизнинг нигоҳи ёстиқнинг йиртилган қисмидан ташқарига чиқиб турган қоғоз пулга тушади. Ёстиқ ичидан жуда кўп миқдорда пул чиқиб, турмуш ўртоғи қулоқ қилинган, давлати тортиб олинган оиланинг тезда яна косаси оқаради. Боболаримиз отарнинг ортидан бориб кам бўлмади.\nБиздан кейинги авлод эса қаламнинг устидан кун кўраяпти.\nБир асрдан ортиқроқ умрнинг ярмидан кўпи беҳаловатликда ўтди. Тоғу тошда ўтов қуриб, туну кун қаттиқ меҳнат қилиб яшадим. Оғир, рутубатли кунлар ҳаётимда жуда кўп бўлди. Бугун англаганим эса, замонларнинг замони мана шу ёруғ кунлар экан. Бу кунларга етганларнинг пешонаси ярқираган, етиб келмаганларнинг эса охирати обод бўлсин.\nЮз билан юзлашган Шарбат момо Алмосованинг дилкаш гурунгларини С.КЕНЖАЕВ оққа кўчирди\nКейинги Шифобахш коврак


Вазифалари ва функциялари — Ўзбекистон Республикаси Давлат Солиқ Қўмитаси ҳузуридаги Кадастр Агентлигининг Давлат Кадастрлари Палатасининг Бухоро вилоят бошқармаси\nФаолияти » Вазифалари ва функциялари\n«Ермулккадастр» давлат корхонасини асосий вазифалари қуйидагилардан иборат:\n— ер участкалари, бино ва иншоотлар ҳамда кўп йиллик дарахтларга бўлган ҳуқуқлар, уларнинг бир ҳуқуқ эгасидан бошқасига ўтиши, тугатилиши, ер участкаси, бино ва иншоотлар ҳамда кўп йиллик дов-дарахтларга бўлган ҳуқуқларнинг чекланиши туғрисида автоматлаштирилган маълумотлар базасини яратиш ва юритиш;\n— давлат ер кадастри, бино ва иншоотлар давлат кадастри маълумотлари туғрисида автоматлаштирилган маълумотлар базасини яратиш ва юритиш;\n— давлат ер кадастри, бино ва иншоотлар давлат кадастрини юритиш билан боғлиқ; ишларни ташкил этади;\n— ахборот коммуникатсия технологиясидан фойдаланган холда интерактив хизматларини кўрсатиш.\n«Ермулккадастр» давлат корхонаси ўзига юкланган вазифаларга мувофиқ қуйидаги функтсияларни амалга оширади:\n— вилоятдаги шахар ва туман ер тузиш ва кўчмас мулк кадастри давлат корхоналарининг ишлаб чиқариш фаолиятларини мувофиқлаштириш;\n— ер тузиш ишларни амалга ошириш, ер ажратиш учун зарур бўлган материалларни тайёрлаш;\n— давлат ер кадастри, бино ва иншоотлар давлат кадастри маълумотлар базаларини яратиш ва актуал холатда тутиш, тезкор равишда янгилаб бориш ҳамда унинг замонавий савияда бўлишини таʼминлаш;\n— топография, геодезия ва кадастр съёмка ишларини бажариш: ер участкалари, бино ва иншоотларни планлари, кадастр индекс электрон хариталарини тузиш ва юритишни ташкил қилиш;\n— ер участкалари, бино ва иншоотларни инвентаризатсиялаш ишларини ташкил қилиш;\n— бино ва иншоотларни соликка тортиш максадида бахолаш ва қайта бахолаш ишларини ташкил қилиш;\n— ер участкалари, бино ва иншоотлар ҳамда кўп йиллик дов-дарахтларга бўлган ҳуқуқларни ҳамда улар билан боғлиқ битимларни давлат рўйхатидан ўтказиш ишларини ташкил этиш;\n— маъмурий-худудий тузилмаларнинг чегараларини аниқлаш ва белгилаш ишларида иштирок этиш;\n— давлат хокимияти ва бошқарув органларини, манфаатдор юридик ва жисмоний шахсларни белгиланган тартибда зарур кадастр маълумотлари билан таъминлаш;\n— вилоятдаги ер тузиш ва кўчмас мулк кадастри давлат корхоналарини зарурий меъёрий-техник хужжатлар билан таъминлашни ташкил этиш;\n— ходимларнинг малакасини ошириш, уларни қайта тайёрлаш ва уқитиш ишларини ташкил қилиш;\n— вилоятдаги ер тузиш ва кўчмас мулк кадастри фаолиятида янги техника ва технологияларни жорий этиш;\n— «Ергеодезкадастр» давлат қўмитаси, бошқарма, статистика ва бошқа давлат органларига белгиланган тартибда хисоботлар тақдим этиш;Давлат кадастрлари ягона тизимига киритиладиган маълумотларни тақдим этиш;\n— ўз фаолияти доирасида қонун хужжатлари талабларининг бузилиши холлари туғрисида тегишли давлат кокимияти ва давлат бошқаруви органларини, ҳамда юридик ва жисмоний шахсларни хабардор этиш;\n— кадастр хужжатлари ва маълумотларини рухсатсиз олиш ва ошкор этишдан белгиланган тартибда химоя этишни таъминлаш;\n— архив ишини белгиланган тартибда ташкил этиш ва юритиш; — компьютерлаштирилган маълумотлар базасини яратиш ва юритиш, шу билан боғлиқ маълумотларни умумлаштирилган холда, белгиланган тартибда ва муддатларда “Ергеодезкадастр” давлат қўмитасига тақдим этиб бориш;\n— ўз фаолияти доирасида юридик ва жисмоний шахсларга белгиланган тартибда консалтинг хизматларини кўрсатиш;\n— шахар ва туман ер тузиш ва кўчмас мулк кадастри давлат корхоналарининг ишлаб чиқариш-хўжалик фаолиятларини тасдиқланган режага мувофиқ, зарур холларда эса режадан ташқари текшириш;\n— шахар ва туман ер тузиш ва кўчмас мулк кадастри давлат корхоналарининг мутахассис-ходимларини тасдиқланган режа-графикка мувофиқ даврий равишда аттестатсиядан ўтказиш;\n— шахар ва туман ер тузиш ва кўчмас мулк кадастри давлат корхоналари томонидан тайёрланган кадастр хужжатларни танлаб олиш йўли билан экспертизадан ўтказиш.\n«Ермулккадастр» давлат корхонаси ўз ваколат доирасида бошқа функсияларни хам амалга ошириши мумкин.


Германия федерал прокурори Моника Ҳармс ҳибсга олинган уч шахс аъзо бўлган “Исломий жиҳод иттифоқи” Ўзбекистон исломий ҳаракатидан ажраб чиққани ва унга Ўзбекистонда асос солинганини айтгани бунга сабаб бўлди.\nПрокурор қўлга олинган уч шахсдан иккиси немис фуқароси, бири туркиялик экани, улар, асосан, АҚШнинг Германиядаги иншоотларини нишонга олишни ният қилганини билдирди.\nГермания хавфсизлик кучлари таъкидича, агар ният қилинган қўпорувчилик ҳаракатлари амалга ошганда, талафотлар Лондон ва Мадридда амалга оширилган террор ҳаракатларидагидан каттароқ бўлиши мумкин эди.\nХўш, номи Ўзбекистонга боғланаётган “Исломий жиҳод иттифоқи” қандай ташкилот ўзи?\n“Исломий жиҳод гуруҳи” номи билан ҳам танилган бу уюшма ҳақидаги маълумотлар матбуотда 2004 йилда Тошкентда рўй берган портлашлардан кейин пайдо бўлди. Ўзбекистон ҳукумати 2004 йил баҳорида Тошкент ва Бухорода 47 кишининг ўлимига сабаб бўлган портлашларни айнан “Исломий жиҳод иттифоқи” амалга оширганини маълум қилди. Воқеалардан бир неча кун ўтиб эса бу гуруҳ портлашлар учун масъулиятни ўз зиммасига олиб баёнот ҳам эълон қилди. Ўша йилнинг июли охирида Тошкентда яна портлашлар рўй берди. Бу сафар АҚШ ва Исроил элчихоналари ҳамда Ўзбекистон Бош прокуратураси бинолари нишонга олинган портлашларни “Исломий жиҳод” ўз зиммасига олди. “Ўзбекистоннинг зулмкор ҳукумати ва унинг АҚШ ва Исроил каби динсиз малайларига қарши курашаётгани”ни айтган бу ташкилот номидан эълон қилинган баёнотларни айнан “Исломий жиҳод” гуруҳи бергани мустақил манбалардан тасдиқлангани йўқ.\n2005 йил майда АҚШ “Исломий жиҳод иттифоқи”ни халқаро террор ташкилотлари рўйхатига қўшди.\n2005 йил октябрда Буюк Британия парламенти аъзоси Ҳэйзел Блейрс ҳам “Исломий жиҳод” гуруҳини тақиқланган террорчи ташкилотлар рўйхатига киритишни таклиф қилади. Парламентнинг бир неча аъзоси Блэйрс хоним “Исломий жиҳод” гуруҳи ҳақида тақдим этган маълумотлар борасида кескин шубҳа билдиради.\nБуюк Британиянинг Ўзбекистондаги собиқ элчиси Крэйг Мюррей парламентдаги тортишувларга изоҳ бериб, “Исломий жиҳод иттифоқи” амалга оширган хужумлар ортида Ўзбекистон Миллий хавфсизлик хизмати турганини таъкидлайди. Бу ҳақдаги мақоласида Крэйг Мюррей Тошкентдаги портлашлар рўй берган жойда бўлгани ва Ўзбекистон расмийлари эълон қилган маълумотлар у ўз кўзи билан кўрган манзарага зид бўлганини айтади.\nҚароргоҳи АҚШда жойлашган Террорчиликнинг олдини олиш институти маълумотига кўра, “Исломий жиҳод” гуруҳи 2004 йилги Тошкент портлашларидан кейин ҳеч қандай террор ҳаракати учун масъулиятни ўз зиммасига олган эмас.\nЛондондаги Жейн ахборот гуруҳининг хавфсизлик масалалари бўйича таҳлилчиси Мэтью Климентс Германияда ҳисбга олинган уч шахснинг Ўзбекистон исломий ҳаракатига алоқаси бўлгани ҳақидаги хабарларга шубҳа билан қарайди.\n“Бу ишларга ЎИҲ аралашгани ҳақидаги иддаолар бироз ғалати туюлди менга. Чунки ЎИҲ ҳозир Покистонда ҳаракат қилаётгани барчага маълум. Шунинг учун уларнинг бошқа давлатлардаги гуруҳларга алоқаси борлигини айтиш бироз ғалати. ЎИҲ ёки унга алоқаси бўлган бошқа гуруҳларнинг халқаро майдонда ҳаракат қилганига оид хабарлар ҳозирга қадар қайд этилмаган. Улар ўз ҳаракатларини, асосан, Марказий Осиё минтақаси, хусусан, Ўзбекистонда амалга ошириб келган”, - дейди М.Климентс.\nУнинг қўшимча қилишича, Германия расмийлари тақдим этаётган маълумотларда ҳибсга олинган гуруҳ аъзоларининг Ўзбекистондаги жангари ҳаракат билан алоқасига ишора қилувчи тафсилотлар етишмайди.\nГерманиядаги Жорж Маршал номидаги хавфсизлик масалаларини ўрганиш маркази профессори, полковник Ник Пратт эса бунинг ҳеч қандай ғалати жойи йўқлигини айтади.\n“Дунёнинг барча минтақаларида уларнинг одамлари бор. Бунинг ҳайрон қоларли жойи йўқ. Бу гуруҳнинг ЎИҲдан ажралиб чиққани уларнинг дунёнинг бошқа давлатларида ҳаракат қилишини инкор қилмайди. Бу одамлар “Ал-Қоида”га алоқаси бўлган ва жаҳон бўйлаб тармоқлашиб кетган ҳаракат аъзоларидир”, - дейди Ник Пратт.


Леонардо – ҳозирда дунёнинг энг яхши ҳимоячиларидан бири. У 30 ёшдами? Ҳимоячи учун (айниқса итальян) бу катта ёш ҳисобланмайди. Унинг келиши жамоанинг мудофаасини шакллантириши, Алессио Романьоли ундан кўп нарсани ўрганиши мумкин. Қанотларга Родригез ва Конти сотиб олинган, Монтелла бемалол 3-5-2 схемасидан фойдаланиши мумкин бўлади.


Доллар курси кескин ошиши мумкин\nТОШКЕНТ, 28 окт — Sputnik. Федерал Резерв тизими вакиллари йиғилишидан кейин доллар қимматлашиши мумкин. Тадбир 3 ноябрга режалаштирилган. Бу ҳақда "Прайм" агентлиги билан суҳбатда таҳлилчи Андрей Маслов хабар қилган.Давлат облигацияларини харид қилиш дастурларининг қисқартирилиши фойда ўсишини тезлаштиради. Шу тариқа, долларга қизиқиш кескин ортиши мумкин, дейди мутахассис."Ноябрдаги кенгашда Федрезерв миқдорий юмшатишларнинг қисқартирилиши ҳақида эълон қилса, доллар сезиларли мустаҳкамланиши мумкин", - дея таъкидлади Маслов.Аналитик кейинги икки ҳафта давомида чет эл валютасини харид қилишни маслаҳат берган. Маслов, шунингдек, айни вақтда евро долларга нисбатан анча стабил эканини қўшимча қилди. Валюта коронавирус пандемиясининг икки йилини нисбатан яхши ўтказди.Айни вақтда глобал энергетик инқироз, инфляция ошиши ва ишлаб чиқариш динамикасини суст суръатлари туфайли доллар курси пастлаши давом этмоқда.Бу ҳолат бозорлардаги ортиқча оптимиз туфайли анчайин ташвишни юзага келтирмоқда, дея хотима қилади Маслов.\nдоллар, ақш доллари\nТез кунларда бўлиб ўтадиган воқеаларнинг бири америка валютасига кескин таъсир кўрсатиши прогноз қилинмоқда\nТОШКЕНТ, 28 окт — Sputnik. Федерал Резерв тизими вакиллари йиғилишидан кейин доллар қимматлашиши мумкин. Тадбир 3 ноябрга режалаштирилган. Бу ҳақда "Прайм" агентлиги билан суҳбатда таҳлилчи Андрей Маслов хабар қилган.\nДавлат облигацияларини харид қилиш дастурларининг қисқартирилиши фойда ўсишини тезлаштиради. Шу тариқа, долларга қизиқиш кескин ортиши мумкин, дейди мутахассис.\n"Ноябрдаги кенгашда Федрезерв миқдорий юмшатишларнинг қисқартирилиши ҳақида эълон қилса, доллар сезиларли мустаҳкамланиши мумкин", - дея таъкидлади Маслов.\n2030 йилга бориб аҳоли жон бошига даромад 4000 доллардан ошади - президент\n9 Сентябр, 11:38\nАналитик кейинги икки ҳафта давомида чет эл валютасини харид қилишни маслаҳат берган.\nМаслов, шунингдек, айни вақтда евро долларга нисбатан анча стабил эканини қўшимча қилди. Валюта коронавирус пандемиясининг икки йилини нисбатан яхши ўтказди.\nАйни вақтда глобал энергетик инқироз, инфляция ошиши ва ишлаб чиқариш динамикасини суст суръатлари туфайли доллар курси пастлаши давом этмоқда.\nБу ҳолат бозорлардаги ортиқча оптимиз туфайли анчайин ташвишни юзага келтирмоқда, дея хотима қилади Маслов.


Месси: Биз Россияга фаворит сифатида бормаяпмиз\n29 май, 2018, 15:45\n“Барселона” клуби ва Аргентина терма жамоаси ҳужумчиси Лионель Месси Россияда бўлиб ўтадиган мундиалда ҳамюртларини реалликка чақирди.\n– Одамлар Россияга фаворит сифатида бормаётганимизни тушунишлари керак, аммо таркибимизда яхши футболчилар борлигидан хурсандмиз. Мен бу жамоага ишонаман. Бизда иқтидорли ва тажрибали ўйинчилар бор, бироқ биз ўзимизни энг зўрмиз дея олмаймиз, чунки бу хато. Турнирда Бразилия, Испания, Германия термаларини ушбу рўйхатга киритса бўлади.\n– Бир куни дўстим билан суҳбатлашиб қолдим: “Эшит, агар сен Испания терма жамоасида тўп сурганингда жаҳон чемпиони бўлардинг. Аммо менинг ҳаёлимга бундай фикр умуман келмаган, – дейди аргентиналик футболчи маҳаллий 13-каналга берган интервьюсида.


Ўзбекистон Ёзувчилар уюшмаси » “Тилсим” тақдимоти\nАсосий Адабий ҳаёт “Тилсим” тақдимоти\nЎзбекистон Республикасининг Президентининг 2018 йил 5 апрелдаги “Ўзбекистон Ёзувчилар уюшмаси фаолиятини янада такомиллаштириш чора-тадбирлари тўғрисида”ги ПҚ-3652-сон қарори ижросини таъминлаш, мазкур қарорда Ёзувчилар уюшмасига белгилаб берилган вазифаларни амалга ошириш мақсадида Ўзбекистон Ёзувчилар уюшмасининг 2018 йил давомида амалга оширадиган чора-тадбирлари дастури ишлаб чиқилган.\nШу муносабат билан 2018 йил 26 сентябрь куни соат 15:00 да Ички ишлар генерал-лейтенанти, 1964-1979 йилларда Ўзбекистон Ички Ишлар вазири, 1974 йилдан Ўзбекистон Ёзувчилар уюшмаси аъзоси, марҳум Ҳайдар Яхёнинг 90 йиллик таваллуди нишонланиб, хотира кечаси, шоир ва публицист қаламига мансуб сўнгги “Тилсим” китобининг навбатдаги қисм тақдимоти ҳамда фото ва китоблар кўргазмаси ўтказилди.\nТадбирни Ўзбекистон Ёзувчилар уюшмаси раиси Сирожиддин Саййид очиб берди.\nҲайдар Яхё 1927 йилда Самарқанд шаҳрида туғилган. 1945-1985 йилларда , Самарқанд давлат университети филология факултети талабаси, Самарқанд вилоят умумий бўлими бошлиғи, Ўзбекистон ССР Давлат хавфсизлиги идораларида ишлаган. Бир қаиор ижод намуналари билан адабиёт соҳасида ҳам самарали хизмат қилган. Шеърлари ҳофизлар томонидан кўп бор куйга солинган. У 2013 йилда Самарқанд шаҳрида вафот етди.\nУшбу тадбирга ижодкор ва давлат арбобининг оила аъзолари билан бирга ижодий ҳамкорлик қилган маданият ходимлари ва хонандалар ҳам иштирок этишди.\nСўзга чиққанлардан Акмал Саидов, Аҳмаджон Мелибоев, Ҳайдар Муҳаммад каби бир қатор олимлар Ҳайдар Яхё ва унинг “Тилсим” китоби хусусида ўз фикрларини билдириб ўтишди.\nУчрашув сўнгида хотира кечаси ва китоб тақдимотига ташриф буюрганларга Ҳайдар Яхё ҳаёти ҳамда ижодига бағишланган видеоролик тақдим этилди ҳамда ушбу тадбирга ташриф буюрганларга Уюшма раиси миннатдорчилик билдирди.\nСайт бўлими: Адабий ҳаёт, Адабий-бадиий нашрлар, Ёднома, Таваллуд кун, Янгиликлар Теглар: Ҳайдар Яхё


Қайд этилганидек, юртимизда ички бозорнинг қурилиш материалларига бўлган талаби қондирилиши баробарида, унинг катта қисми экспортга йўналтирилмоқда. Масалан, 1991–2016 йиллар мобайнида 50 та корхона томонидан ишлаб чиқарилган умумий қиймати 885 млн долларлик маҳсулот хорижга жўнатилди. Айни пайтда, компаниямиз корхоналарнинг экспорт салоҳиятини янада ошириш мақсадида Туркманистон, Қозоғистон, Қирғизистон, Россия, Озарбайжон ва яна бошқа бир қатор мамлакатларда дилерлик тармоқлари ва ваколатхоналарини очиш бўйича иш олиб бормоқда.\nШуни ҳам айтиш лозимики, «National Ceramics» қўшма корхонаси томонидан «Ангрен» махсус индустриал ҳудудида керамогранит, сопол плиткалари ишлаб чиқаришни ўзлаштириш белгиланган бўлиб, умумий қиймати 21,1 млн долларлик ушбу лойиҳани амалга ошириш ишлари деярли якунланиб қолди. Бундан ташқари, шу кунларда Чирчиқ шаҳридаги «Crystal-Wei Jin Shi» қўшма корхонаси жамоаси шиша кристаллит маҳсулоти ишлаб чиқаришни йўлга қўйиш лойиҳаси устида иш олиб бормоқда. Мана шундай ўсиш ва ижобий кўрсаткичлар натижасида эса республикамизнинг ички бозорида сифатли қурилиш материалларига бўлган эҳтиёжлар тўлиқ қондирилиб, минглаб иш ўринлари яратилмоқда. Тармоқ корхоналари томонидан тайёрланаётган маҳсулотларнинг рақобатбардошлиги ҳамда экспорт салоҳиятини ошириш мақсадида халқаро талабларга жавоб берувчи сифат бошқаруви тизимларини жорий этишга алоҳида эътибор қаратилаётгани туфайли бугунги кунга келиб, компаниянинг 30 та корхонасида ISO 9001:2008 халқаро сифат менежменти тизими йўлга қўйилди. 2016–2017 йилларда «Ўзстандарт» агентлиги билан келишилган ҳолда, яна еттита корхонада ISO 9001 сифат менежменти, иккита корхонада эса ISO 50001 энергия менежменти тизимларини қўллаш кўзда тутилмоқда. Жорий йилда ISO 9001 сифат менежменти тизимини «Jahongir Servis» МЧЖ, «Оҳангаронцемент» АЖ, «Қувасойцемент» АЖда, ISO 50001 энергия менежменти тизимини «Бухорогипс» ҚК АЖда татбиқ қилиш белгиланган бўлиб, ҳозирги пайтга қадар «Бухорогипс» ҚК АЖ ва «Қувасойцемент» АЖга қайтадан сертификатлар бериш ишлари олиб борилмоқда.\nИқтисодиётни демократлаштириш ва эркинлаштириш борасида амалга оширилаётган ислоҳотлар ва тадбиркорлик соҳасида яратиб берилаётган қулай шарт-шароитлар туфайли, ички бозорни сифатли маҳаллий қурилиш материаллари, маҳсулотлар билан тўлдириш, импорт ўрнини босиш ва экспорт ҳажмини ошириш кўзда тутилмоқда. Натижада, ички бозорнинг импорт ўрнини босувчи маҳсулотларга бўлган эҳтиёжлари тўлиқ таъминланиши баробарида, жаҳон бозорига дадил кириб бораётган маҳаллий ишлаб чиқарувчилар сафи йил сайин кенгаймоқда. Хусусан, 2012–2015 йилларда республикамизга импорт қилинган қурилиш материаллари таҳлили асосида 150 млн долларлик 15 турдан зиёд қурилиш материалларини ўзимизда тайёрлаш масаласи кўриб чиқилган эди. Натижада, 50 дан ортиқ корхоналарда қуруқ қурилиш қоришмалари, «ТошҚМК» АЖ ҳамда«Moderna Ceramic Industries Fergana» қўшма корхонасида сопол плиткалар ишлаб чиқариш ҳажми оширилди. «Art Mosaic», «Azia Mosaic», «Bill Tosh», «Fiammata» сингари МЧЖларда эса «майолика», яъни безакловчи материалларни ишлаб чиқариш ўзлаштирилди. Натижада, сўнгги уч йил давомида қурилиш материалларига бўлган эҳтиёжлар ошиб бораётганига қарамасдан, уларни импорт қилиш ҳажми 3,5 баробарга қисқаришига эришилди.\nМуҳими шундаки, 2015 йил натижаларига кўра компания томонидан 2,2 трлн сўмлик саноат маҳсулотлари ишлаб чиқарилган бўлиб, ўсиш суръати аввалги йилга нисбатан 6,1 фоизни ташкил этди. Жорий йилда ушбу натижалар янада яхшиланади. Яъни, тизимдаги кенг кўламли ислоҳотлар, истиқболли лойиҳаларни самарали татбиқ этиш, мавжуд ўзгариш ҳамда янгиланишлар ушбу мақсадни амалга ошириш учун пухта замин яратмоқда.\nЮртбошимиз раҳнамолигида амалга оширилаётган ислоҳотлар туфайли мамлакатимиз саноати тез суръатлар билан ўсаётган, иқтисодий қудрати ва салоҳияти юксалаётган замонавий давлатга айланди. Бунинг тасдиғини мустақиллик йилларида қурилиш материаллари саноатидаги изчил ислоҳотларда, қайд этилган рақам ва кўрсаткичларда яққол кўриш мумкин. Қурилиш индустриясини ривожлантиришга жиддий эътибор қаратилаётгани, шаҳар ва қишлоқларимизда йилига минглаб шинам ва қулай уй-жойлар ҳамда инфратузилма объектлари бунёд этилаётгани ҳам фикримиз тасдиғидир. Бугун юртдошларимиз нигоҳидаги яратувчанлик иштиёқи, ўз меҳнати маҳсулидан мамнунлик, узоқ-яқиндаги қўшниларимизнинг эътироф этишлари қалбларимизни фахр-ифтихор туйғулари билан чулғайди.\nМамлакатимиз раҳбари кўп бор қайд этганларидек, биз ҳар бир хатти-ҳаракатимизни, амалга оширажак барча эзгу ишларимизни буюк келажак қуриш учун қаратсак, албатта, мақсаду муродимизга етамиз. Биз ҳеч қачон, ҳеч кимдан кам бўлмаганмиз ва ҳеч қачон кам бўлмаймиз, деган ғоя катта-ю кичикни, ёшу қарини илҳомлантириши, буюк ишларга сафарбар этиши аниқ!\n«Ўзқурилишматериаллари» АК матбуот хизмати котиби


14 ёшли ўқувчи дунёдаги энг бўйи баланд ўсмир деб топилди – ВОҲА\nХитойлик 14 ёшли мактаб ўқувчиси Рэн Кэю дунёдаги энг баланд ўсмир сифатида Гиннеснинг рекордлар китобига киритилди. Бу ҳақда Guinness World Records сайтида маълум қилинди.\nҚайд этилишича, унинг бўйи 221 сантиметрни ташкил этади.\nГиннес рекордлар китоби ҳузуридаги қўмита экспертлари октябрда ўсмирнинг бўйини бир неча марта ўлчашган ва рекордни расман қайд этишган.\nХабар қилинишича, Рэннинг дарозлиги ҳеч қандай касаллик билан боғлиқ эмас. Бу бир неча бор ўтказилган тиббий текширувлар натижасида тасдиқланган.\nИссиқ ҳаммом коронавирусни ўлдирадими?\nҲайдовчи: Бир нимани устидан ўтиб кетгандек бўлдим. Ортга қайтиб қарасам одам экан /// Ғузорда «Нексия» русумли автомобиль уриб юборган пиёда шифохонага олиб кетилаётган вақтда вафот этган.


Челябинск губернатори Ўзбекистонга ташрифини самарали дея...\n26.05.2018 13:20 0 1225\nЧелябинск вилояти делегацияси май ойида Ўзбекистонга амалга оширилган ташрифи натижалари ҳақида вилоят губернатори Борис Дубровский Петербург халқаро иқтисодий форумда сўзлаб берган. Бу ҳақда «Спутник» ёзмоқда.\nЧелябинск вилояти губернатори Борис Дубровский бошчилигида делегация 15-19 май кунлари Ўзбекистонда «Челябинск вилояти кунлари» ўтказилди. Унда 25 дан ортиқ тадбирлар ўтказилди. Делегация таркибига ҳукумат идора вакиллари ва 35 дан ортиқ вилоят корхоналари киритилди.\n«Жуда самарали сафар бўлди, биздан катта делегация ташриф буюрди – 121 киши, улардан ярмидан кўпи Челябинск вилояти бизнес вакиллари. Биз ишбилармон жамиятимиз ўртасида метал ва қурилиш материалларини етказиб бериш масаласида ҳамкорлик қилишга жиддий қизиқиш борлигини кўрдик. Улардан эса – мева ва савзавотлар, трикотаж маҳсулотлари етказилади», — деб таъкидлади Борис Дубровский.\nГубернатор сўзларига кўра, Ўзбекистода жадал равишда қурилиш ишлари бошланаётганлиги туфайли Челябинск вилоятидан республикага машинасозлик маҳсулотлари ва кран ускуналари етказиб берилмоқда. Бундан ташқари, 2018 йилда 2016 йил билан солиштирилганда вилоят ва республика ўртасида ташқи савдо айланмаси 76 фоизга кўпайди.\n«Бозор жуда қизиқарли, келгусида ушбу йўналишда иш давом этади», - деб якун ясади губернатор.\nЖамият 16/05, 18:21\nЖаҳонгир Ортиқхўжаев Челябинск губернатори билан учрашди


Моралеснинг хатоси: катталарга иқтисодиёт, ёшларга демократия...\n21.11.2019 18:52 0 1606\nФото: «Newscast Pratyaksha»\nЎн тўрт йил мамлакатни узлуксиз бошқарган Эво Моралес истеъфога чиқиб, Мексикага жўнаворди. Боливия байроқларини бошлари узра баланд кўтарган ёшлар «Ҳа, биз буни уддаладик!», дегандек «ғалаба»дан сармаст. Буёқда эса Моралес тарафдорлари «Фуқаролар уруши — ҳозироқ!» шиорлари остида жамланмоқда. Мамлакат шок ҳолатида, нима бўлади: янги президентлик сайловлари, фуқаролар уруши, ҳарбий хунта?.. Ёки ҳаммаси бирваракайига...\nАвторитаризмга қарши исён\nЎн тўрт йиллик барқарорликдан сўнг Боливияни таниб бўлмай қолди: бир ойдан бери ҳаммаёқда тартибсизлик. Президентлик сайловларининг шубҳали якуни халқнинг ғазабига ўйнади. Сайлов комиссияси овоз беришнинг авжи палласида маълумотларни беришни тўхтатиб қўйди, кейин эса Моралес биринчи турдаёқ ғалаба қозонганини эълон қилиб қўя қолди. Иккинчи турга куч сарфлаб ўтирмаслик учун ўртада 10 фоизлик устунлик бўлса бас эди, афтидан, Моралес президентлик курсисига шунчалик ўрганиб қолган эдики, рақибига иккинчи имкониятни беришни ҳам ўзига раво кўриб ҳам ўтирмади.\nТан олиш керак, Боливия етакчиси узоқ йиллар барқарор иқтисодий ўсишни таъминлаб келгани айни ҳақиқат, ҳойнаҳой танҳолигига ўзи ҳам қаттиқ ишониб юборган. Бўлмаса референдум натижалари ва ўзи илгари ўрнатган қонунларни ҳам оёқости қилиб, тўртинчи марта ҳам номзодини илгари суриб президент бўлиб олармиди?! Камига, Америка давлатлари ташкилотига ишонадиган бўлсак, овозларни санашда ҳам енг ичидаги ишлар тиқилиб ётибди.\nАммо кекса социалистнинг авторитар усулларини боливиялик ёшлар кечира олишмади ва кўчаларни исёнга тўлдиришди. Моралесгача бўлган Боливияни булар қаердан ҳам билишсин: ҳатто ён қўшни мамлакатларгача геосиёсий иштаҳаларини қондиришга шай бўлиб кўз тикиб турган қўрқинчи ва қашшоқ мамлакат! Моралес Боливияни ана шу ботқоқдан олиб чиққанди. Бироқ энди аён бўляптики, урфга кирган демократик принциплар бугунги ёшлар учун иқтисодий ютуқлардан-да «мазалироқ» туюляпти.\nБоливиядаги намойишлари бехосдан бошланиб кетди. Собиқ президентни аҳолининг тенг ярми қўллаб-қувватламоқда. Булар асосан ўша оғир йиллар нималигини кўрган-билганлар: деҳқонлар, кончилар, кокалерослар (кока етиштирувчилар) ва Моралеснинг ўзи ҳам мансуб бўлган тубжой ҳиндулари. Сиёсий инқирозни тўхтатиб бўлмаслиги кундек аён бўлиб қолган бир паллада Моралес тарафдорлари ва уларга қаршилар ўртасида тўқнашувлар бошланиб кетди. Тошлар, таёқлар, тутунли шашкалар ишга тушди, Боливия фуқаролар уруши ёқасида қолди.\nАввалига ўнг мухолифатчиларни давлат тўнтариши уюштиришда айблаган Моралес фавқулодда ҳолат эълон қилди. Кейин эса халққа мурожаат қилиб, президентлик сайловининг иккинчи турини ўтказиш таклифини ўртага ташлади. Буям ёрдам бермагач, янгитдан президентлик сайловларини ўтказишга ваъда берди. 10 ноябрда эса истеъфога чиққанини эълон қилиб, Мексикага учиб кетди. Сенат вице-спикери Жанин Аньес Боливиянинг муваққат президенти бўлиб қолди.\n«Моралес оқилона йўл тутди, мамлакат тинчланишини, зўравонлар ҳовуридан тушишини истади. Боливияча исён оқибати нималарга олиб келишини ундан яхши биладиган ким бор? Моралеснинг ўзи ҳам ана шундай ижтимоий исёнлар натижасида ҳукуматга келган эди», — деди Россия ФА Лотин Америкаси институти илмий котиби, сиёсат фанлари номзоди Татьяна Воротникова.\nХориж 15/12, 14:10\nХориж 18/11, 11:53


Фақат таржима билан тил илгариламайди — Sof.uz\nФақат таржима билан тил илгариламайди\nБахтиёр Шоҳназар 9.01 22:55 3633 Колумнистлар\nID карти инглизча «identification - кишининг кимлигини аниқлаш» деган сўздан ясалган. Туркчада «кимлик карти» дейилади. Тилмочлик қилаётганимда «do you have an ID?» деган саволни «кимлик картингиз борми?» деб ўгираман. Ҳали ҳеч ким «у нима?» деб сўрамади, тушунишяпти.\nЎзбекистонда янги йилдан бошлаб, бошқа нормал давлатларда бўлгани каби, ID картлари тарқатила бошланди. Лекин унга умуман ўзбекча бўлмаган «шахс гувоҳномаси» деб ёзиб, арабча ва форсча қоришмани ишлатишибди. Мен ўтган йили қисқа, лўнда ва ўзбекча «кимлик карти» деб ёзиш зарурлигини билдиргандим. Барибир билганини қилиб, осонгина бошқа тилдан ўзбекчага автоматик равишда ўгириб қўяқолишибди. Чунки юқоридаги бирорта ишга ижодий ёндашишни билмайдиган «ақллилар» ўзлариникини ўтказишдан бошқасига ярашмайди. Бақа ботқоқда ётиб, «дунё шу бўлса керак» деб ўйларкан-да.\nAгар ўзбек тилида фикрлашга кенг йўл очилмас экан, қулоққа ёқмайдиган, тилимизга мантиқсиз таржималар орқали ёт ҳар-хил сўзлар урчигандан урчиб кетаверади. Одамлар барибир ўзбекча кўринишини қабул қилмай, чет тилдагисини айтишиб, ўзбек тили илгарилаши йўлига ўзлари ғов бўлаверишади. Бундай бемазагарчиликларни тўхтатадиган куч, ҳозирча, кўринмаяпти.\nAфсуски, тепада тил душманлари ўтиришибди. Буни янги йил табриги қандай эфирга узатилганида ҳам кўрдик. Тилчи олимларимиз тилига талқон солиб олишган шекилли, ўз соясидан ҳам ҳадиксираб юришади. Қачон ўзбек тилига ҳурмат бўлади? Ишонч кун сайин озайиб боряпти...


5А151301 – Хореография санъати ва хореография – O`ZBEKISTON DAVLAT XOREOGRAFIYA AKADEMIYASI\n5А151301 – Хореография санъати ва хореография\nУшбу 5А151301 – Хореография санъати ва хореография (турлари бўйича) мутахассислиги бўйича магистрлар тайёрлаш 5151300 – Хореография бакалавриат таълим йўналиши негизида ташкил этилиб, олий таълимнинг асосий таълим дастурини амалга оширади. Ўқув режасида белгиланган фанлар бўйича назарий ва амалий машғулотларни тўлиқ ўзлаштирган, якуний давлат аттестациясидан муваффақиятли ўтган талабаларга «магистр» малакаси (даражаси) хамда олий маълумот тўғрисидаги расмий хужжат берилади.\nФанни ўқитишдан мақсад – талабаларни доимий равишда такомиллашувга интиладиган, мавжуд рақс мактабларининг ўзига хосликларини ва бу йўналишда ихтисослик бўйича билим, малака, кўникма ва услубга эга бўлган мутахассисларни тайёрлашдан иборат.\nФаннинг вазифаси – саҳнавий рақс, балет рақси концепциясини унинг спектаклдаги ва ижродаги вазифаси билан бирга ўзаро алоқада эгаллаш, жанр, характер, ифодавий воситалар орқали концепцияни англатувчи воситаларга ўргатишдан иборат.\n“Хореография санъати ва хореография” (турлари бўйича) мутахассислиги бўйича магистратурага кирувчи абитуриентларнинг билим, малака ва кўникмаларига қўйиладиган талаблар:\nолий ва ўрта махсус муассасаларида ихтисослик фанларининг ўқитишни асосий тамойиллари ва хусусиятлари;\nдарсларни асосий ўқитиш шакли ва услублари ҳамда уларниг самарадорлигини ошириш;\nталабаларнинг махсус фанлар бўйича ўз устида ишлаш ва мустақил ишларини ташкил этишнинг шакли ва услублари;\nталаба ва ўқувчиларнинг ўқув фаолиятини фаоллаштириш услублари ҳақида тасаввурга эга бўлиши;\nмутахассислик фанларини ўқитиш тамойилларини;\nўқув жараёнида дарсларни самарали ўтилишига малакавий усулларни ташкил этишни;\nтурли дарсларни фаол шаклларда ўтказиш ва назорат қилишни (маъруза, семинар, амалий, тест ва бошқалар) билиши ва улардан фойдалана олиши;\nтурли шаклдаги дарсларни (семинар, амалий, якка тартибдаги в.ҳ.) ўтказиш бўйича;\nталабаларнинг мустақил таълим олишлари бўйича тушунчаларга эга бўлиши;\nкурс ишларини бажариш бўйича;\nўқитишнинг техник воситалари ва компьютер техникаларидан ўқув жараёнида қўллаш;\nмахсус фанлардан аниқ ўқув-услубий материлларни ишлаб чиқиш бўйича тажриба ва кўникмаларга эга бўлиши керак.


18 Ноябрь 16:19\nNUR-SULTAN. Kazinform – ҚР Энергетика вазири Мағзум Мирзағалиев Қозоғистоннинг шимолий ва шарқий вилоятларини газлаштириш бўйича Россия билан ўтказилаётган музокаралар ҳақида маълумот берди, деб хабар беради Kazinform мухбири.\nҚозоғистон қайси давлатларга кўпроқ товар экспорт қилади ҚР Ҳукумати ички бозорни суюлтирилган газ билан таъминлаш масаласини кўриб чиқди Қозоғистон ва Россия овсил касаллиги туфайли чорва моллари ва чорвачилик маҳсулотларини ташишга чеклов киритди\n«Натижа бор. Техник параметрлар, тижорат параметрлари бўйича аниқ музокараларни бошлашга келишиб олдик. Яъни, газнинг нархи, техник-иқтисодий асосларни ишлаб чиқиш учун зарур бўлган газ истеъмолининг минимал миқдори ҳақида масалалар муҳокама қилинади. Фақат ўтган ҳафтада ҳам «Газпром-экспорт» раҳбарияти билан учрашиб, ушбу масалаларни муҳокама қилганмиз», - деди у Сенат ялпи мажлисидан сўнг.\n#Ҳудудларни ривожлантириш #Сенат #ҚР Энергетика вазирлиги #Йиғилиш


Пойтахтимизда Ўзбекистон Республикаси Халқ таълими вазирлиги, Республика таълим маркази, Тошкент шаҳар халқ таълими Бош бошқармаси вакиллари ҳамда илғор педагоглар иштирокида 2014/2015 ўқув йилида амалга ошириладиган ишларга бағишланган анъанавий август кенгаши ўтказилди.\n“Ягонасан, муқаддас Ватаним, севги ва садоқатим сенга бахшида, гўзал Ўзбекистоним!” шиори остида ўтказилган мазкур ўқув-семинарда сўзга чиққанлар мамлакатимизда Президентимиз раҳнамолигида таълим тизимига изчил татбиқ этилаётган ислоҳотлар ўзининг ёрқин самарасини бераётганини таъкидлашди.\nХусусан, Кадрлар тайёрлаш миллий дастури ҳамда Мактаб таълимини ривожлантириш давлат умуммиллий дастури асосида узлуксиз таълимнинг барча бўғинларида мислсиз ўзгаришлар рўй берди. Республикамиз бўйлаб қарийб барча мактаблар замонавий ўқув жиҳозлари, ахборот-коммуникация технологиялари билан таъминланди. Шу боис бугун фарзандларимиз фан олимпиадалари, кўрик-танлов ва фестивалларда ўз иқтидорларини намойиш этиб келмоқдалар. Яқинда Корея Республикасида бўлиб ўтган мактаб ўқувчилари ўртасидаги халқаро математика мусобақаси, Вьетнамда ўтказилган кимё фани бўйича Бутунжаҳон олимпиадасида ёшларимиз қўлга киритган ютуқлар барчамизга фахру ифтихор бағишлайди.\nДавлатимиз раҳбарининг 2012 йил 10 декабрдаги “Чет тилларни ўрганиш тизимини янада такомиллаштириш чора-тадбирлари тўғрисида”ги қарорига асосан, таълим муассасаларида чет тилини ўргатишга алоҳида эътибор қаратилмоқда. Чет тилини ўқитиш бўйича давлат таълим стандартлари яратилди. Унга кўра, ўқувчилар 1-синфдан бошлаб хорижий тилни дарслик сифатида ўрганиб борадилар. Бунинг учун мактабларимиз зарур ўқув қўлланмалари, ахборот ва мультимедиа воситаларига эга. Бунда нафақат ўқувчилар, балки “Ўрган — ўргат” тамойилига мувофиқ, ота-оналар ҳам дарсда қатнашиб, ўз кўникмаларини ошириб боришлари мумкин.\nАнжуманда янги ўқув йилида педагогларимиз олдида турган муҳим вазифалар ҳақида ҳам тўхталиб ўтилди. Жумладан, таълим сифатини юқори босқичга кўтариш, педагогик жамоаларда ижодий муҳитни янада яхшилаш, дарс жараёнига инновацион технологияларни кенг жорий этишга алоҳида аҳамият қаратилади. Шунингдек, жойларда барча қулайликка эга намунали мактаблар, фан ўқитувчилари учун “Инглиз тили сабоқлари” дарслари, ўқувчиларни маълум касбга йўналтириш мақсадида тўгараклар ташкил этилади.\nМазкур рукндаги бошқа мақолалар: « Оҳанрабо экинларни қувватлантиради\tТабиат бағридаги сабоқ »


Мустақиллигимизнинг 26 йиллиги олдидан гўзаллик яратаётган андижонлик адолатчилар | Ўзбекистон "Адолат" социал-демократик партияси\nМустақиллигимизнинг 26 йиллиги олдидан гўзаллик яратаётган андижонлик адолатчилар\n7 Август, 17:46 • Адолат шарҳи, Андижон вилояти, Янгиликлар • 755 марта кўрилди • Комментариев к записи Мустақиллигимизнинг 26 йиллиги олдидан гўзаллик яратаётган андижонлик адолатчилар нет\nМустақиллигимизнинг 26 йиллиги байрамини муносиб кутиб олиш бугун барчанинг қалб амрига айланган. Байрамни обод манзилларда кутиб олиш, Андижонни янада обод қилишликни ўз олдига мақсад қилиб қўйган Андижон шаҳар ҳокимлиги ободонлаштириш бошқармасида меҳнат қилаётган Ўзбекистон “Адолат” СДП аъзолари ҳам кўча ва гузарларни гулларга буркаш ҳаракатида.\nПартиядошларимиз ташаббуси билан вилоят маркази кўркам, анвойи гулларга бурканмоқда. Теварак-атрофнинг гўзаллиги ҳавасингизни келтиради. 950 нафардан ортиқ ишчи-хизматчилар қалб қўрлари билан гўзаллик яратмоқда. Улар энг улуғ, энг азиз байрам — Мустақиллик кунини кўтаринки руҳда нишонлаш мақсадида 4 та кўчада “Адолат гулзори” ташкил этдилар.\nАндижоннинг кўркамлиги, ободлиги, файзу тароватига ўз хиссасини қўшиш чинаккам ватанпарварликнинг ёрқин кўринишидир. Тунги ёритгичларнинг хилма-хил рангда ёғдуланиши кайфиятингизни янада кўтаради. Марказий кўча ва майдонлар атрофида барқ ураётган анвойи гуллар гўзалликка ошно қалбларга ҳузур беради, ранго-ранг фавворалар меҳмонларга эстетик завқ бағишлайди.\n– Эрта баҳордан бошлаб 1,5 гектар майдонда 12 турдаги бир миллион тупдан ортиқ гул кўчатлари етиштириб экдик, – дейди бошқарма бошлиғининг ўринбосари. Ўзбекистон “Адолат” СДП БПТ етакчиси Хуршидбек Тойлоқов. – Бугун деярли барчап кўчалар обод ва байрам қиёфасида. Айниқса Фурқат, Машраб ва Тошкент кўчаларининг чиройи ўзгача. Бу ишларда 22 нафар партиядошларимиз ҳам фаол иштирок этиб, ҳурлик байрамини муносиб кутиб олмоқда.\nҲар бир байрамни шоду ҳуррамликда, юксак зафарлар билан кутиб олишга одатланган андижонликлар истиқлолнинг бахтли лаҳзаларини, халқимизнинг эзгу орзуларини, бугунимиз ва эртанги кунимизнинг нурафшон лаҳзаларини кўриш бахтини қадрлайдилар. Зеро, озод юртга обод манзиллар ярашади.\nМустақиллигимизнинг 26 йиллиги олдидан гўзаллик яратаётган андижонлик адолатчилар was last modified: Август 7th, 2017 by matbuot\n« Жамият тафаккурининг эгалари: Президентимиз маданият, санъат ва ижод аҳлига шундай таъриф берди Масъулият фаолликка ундамоқда »


16 апрел 2021, Тошкент вақти: 22:30\nТошкентда халқаро стандартлар даражасида граждан авиацияси учувчиларини таëрлайдиган курс иш бошлади. "Ўзбекистон Ҳаво йўллари" миллий авиакомпанияси мулозимининг Озодликка айтишича¸ бу курсда авиакомпаниянинг олий техник маълумотга эга бўлган учувчилари қайта тайëрланмоқда.\nМулозимга кўра¸ курс ҳаражатлари "Ўзбекистон Ҳаво йўллари" миллий авиакомпанияси тарафидан қопланган.\n- Бу курсларни тугатганларга Boeing-757/767 ва А320 учоқларини бошқариш ҳуқуқи берилади. Курсга қабул қилинганларнинг дастлабки гуруҳи тасдиқланди. Курс тўла тарзда икки ойдан кейин иш бошлайди¸ деди компаниянинг ўқув-тренинг маркази мулозими.\nУнга кўра¸ шу пайтгача ўзбек учувчилари Россия ва АҚШда малака ошириб келган.\nЎзбекистонлик халқаро тоифадаги учувчи Андрей Литвиновнинг Озодликка айтишича¸ Бош вазир Абдулла Орипов тарафидан имзоланган қарор асосида иш бошлаган бу ўқув даргоҳи нафақат Ўзбекистон¸ балки Марказий Осиë давлатлари учун ҳам мутахассис кадрлар тайëрлаш салоҳиятига эга:\n- Тошкентда учувчилар учун техникавий жиҳозлангани бўйича Марказий Осиëда муқобили йўқ ўқув – тренировка маркази базасида бу ўқув даргоҳи очилмоқда. Тошкентдаги ўқув-тренировка маркази совет даврида ҳам малакали мутахассислар қайта таëрланадиган жой эди. Шу кунда бу марказда Boeing учоқлари учун симулятор ишлаяпти. Бу симуляторнинг мавжудлиги ўқув даргоҳининг жиддийлигидан дарак беради¸ дейди Литвинов.\nШу пайтгача ўзбек учувчилари қайта таëргарликдан ўтиб келган Санкт Петербургдаги граждан авиацияси университети проректори Юрий Михальчевскийнинг ëрдамчиси эканлигини айтган, лекин исмини айтмаган ходим ҳам Тошкентдаги ўқув маркази базасида очилаëтган курсларнинг савияси юқори бўлишига ишонч билдирди.\nАйни пайтда facebookдаги “Водители Ташкента” гуруҳи юзерлари “Тошкент автошколасини тугатиб права олган ҳайдовчи машина ҳайдай олмагани каби Тошкент учувчилар мактабини тугатганларнинг самолет учиришига ишонмаяпмиз”, дея кесатишди.\nБундан олдин россиялик таниқли комик актер Анна Ардова "Ўзбекистон ҳаво йўллари" ширкати стюардесса ва учувчиларини ҳажв қилувчи видеороликда суратга тушган эди.\nВидеоролик ўзбек учоқ ширкатини "қолоқ ва малакасиз", дея киноя қилади.\nОзодлик суҳбатлашган ўзбек учувчиси Бахтиëр Холматов бу кинояни ўринли, деб топмади:\n- Тошкентнинг УТО ( ўқув-тренировка бўлими) сини яхши биламан. У ерда ҳеч қачон поблажка (таниш-билишчилик) бўлмаган. Сотиб олиш бўлмаган. Сотиб олиб бўлган билан бу машина эмас, самолет. Уни учириш керак¸ қўндириш керак¸ дея таъкидлаган учувчи Тошкентда очилган янги курслар аҳамиятига ҳам тўхталди:\n- Кўп ëш учувчилар чет элларга бориб ўқиб, ўша ерда қолиб кетишмоқда. Билишимча, Тошкентда очилган курсни битирганлар иш шартномаси билан ҳам таъминланар экан. Бу жуда яхши. Миллий кадрлар ўзимизда иш билан таъминланади. Учувчиларни халқаро стандартда ўқишитишга қурбимиз етади. Фақат яна ҳам малакаси кучли ўқитувчиларни жалб қилиш ва иложи борича коррупцияни яқинлаштирмаслик керак, - дейди учувчи.\nШу билан бирга суҳбатдош “халқаро стандартлар даражасида граждан авиацияси учувчиси” деган гапга аниқлик киритди.\n- Албатта, бу кукурузник самолётини бошқарадиган учувчидан фарқ қилади. Халқаро тоифадаги учувчи диспетчер билан алоқаларни инглиз тилида олиб боради. Лайнер ичидаги йўловчиларга инглиз тилида мурожаат қилиб, парвоз ҳақида малакали маълумот беради. Энг муҳими, у Ўзбекистон Ҳаво йўллари авиапаркидаги асосий самолётлар Boeing¸ А320¸ RJ каби Ғарбда ишлаб чиқарилган самолетларни бошқара олади¸ дейди ўзбек учувчиси Бахтиëр Холматов.\nЯна бир ўзбекистонлик учувчи Андрей Литвинов “93 йиллик тарихга эга ўзбек граждан авиацияси ўз кадрларини ўзи тайëрлай” бошлаганини олқишлади.\n- 1924 йилнинг 12 майида Тошкентдан Олмаотага илк пассажир рейси амалга оширилган эди. Ўша пайтда етишиб чиққан ўзбек учувчиси Абдусамад Тайметов 1945 йилда Берлиндан Москвага фашистлар Германияси мағлуб бўлгани ҳақдаги актни келтирган самолетни бошқарган эди. 1996 йили Арслон Рўзматов Boeingни бошқариб, Атлантика океани устидан учган илк ўзбек учувчиси бўлди. Бу самолет Сиэтлда Ўзбекистон учун ясалган эди. Ўзбек авиация мактаби кечаги тажрибани трамплин қилиб юксак профессионал даражага етишига ишонаман¸ дейди учувчи Литвинов.\nЖорий йилда ўзбекистонликлар самолётда камроқ учди


ЎРВИ: “Тез ёрдам”га қачон мурожаат қилиш зарур? - 22 Ноября 2021 - Блог - WWW.SHERLAR.ORG - SMS SHERLAR, SEVGI SHERLARI, YANGI\nСуббота, 04.12.2021, 22:29\nГлавная » 2021 » Ноябрь » 22 » ЎРВИ: “Тез ёрдам”га қачон мурожаат қилиш зарур?\nЎРВИ: “Тез ёрдам”га қачон мурожаат қилиш зарур?\nБолаларда ўткир респиратор вирусли касалликлар қандай кечади? Уларнинг илк белгилари нималарда намоён бўлади? Бундай вазиятда ота-оналар қандай йўл тутишлари керак?\nУшбу саволларга Республика ихтисослаштирилган педиатрия тиббиёт илмий-амалий маркази етакчи илмий ходими, тиббиёт фанлари доктори Зулхумор УМАРНАЗАРОВА жавоб берди:\n— Тана ҳарорати кўтарилиши, аксириш, бурун битиши ва оқиши ЎРВИнинг илк белгиларидир, — дейди шифокор. — Бу ҳолат одатда икки кун давом этади. Учинчи кундан бошлаб боланинг ҳалқумида ўзгаришлар кузатилади. Овоз бўғилиши, йўтал, мушаклар ва бўғимларда оғриқлар пайдо бўлиши мумкин.\nЎРВИда ҳам бошқа касалликлар иштаҳа пасаяди. Баъзида ҳарорат кўтарилиши ҳисобига қайт қилиш ҳам кузатилиши мумкин.\nАгар хонадонда шундай бемор болалар бўлса, оналар уларни дарҳол алоҳида хонага ётқизишлари керак. Хонани тез-тез шамоллатиб туриш лозим. Чунки ҳаво айланмайдиган жойда вируслар тезроқ кўпаяди.\nБолага оз-оздан, тез-тез суюқлик ичилиб туриш, бурун ва томоқни тузли сув билан чайиш тавсия этилади. Чунки вируслар намликка чидамсиз, туз эса намликни яхши ушлаб турувчи воситадир.\nЮқори нафас йўллари шамоллаши пастки нафас йўллари яллиғланишига нисбатан енгилроқ кечади. Бунда бола қийинчилик билан нафас олади ва чиқаради. Яллиғланиш бронхларга ёки кейинги босқичда ўпкага ўтганида эса йўтал янада зўрайиб, оғиз-бурун учбурчагида кўкариш кузатилиши мумкин. Бола ҳансираб нафас олади.\nАммо баъзи ота-оналар фарзандларида ЎРВИнинг илк белгилари пайдо бўлиши биланоқ дарҳол ваҳимага тушиб қолишади. Бурун оқиши, енгил йўтал, ҳарорат кўтарилиши кузатилса, зудлик билан "Тез ёрдам”га мурожаат қилишади.\nВаҳоланки, вируснинг икки юздан зиёд тури бор. Бир турдаги вирус билан касалланган бола шифохонада иккинчи турдаги вирусга рўбарў келса, уни ҳам юқтириб олиши эҳтимоли юқори.\nШу сабабли ўғил-қизларда юқори нафас йўлларининг яллиғланиши, яъни халқ тилида тумов кузатилса, буни уй шароитидаги муолажалар орқали ҳам даволаса бўлади. Аммо бу ҳолатга "ўтиб кетар”, "эрта-индин яхши бўб қолар” дея бефарқ муносабатда бўлмаслик ҳам керак.\n"Тез ёрдам” қайси вазиятларда мурожаат қилинади?\n– бола овқат емай қўйса;\n– кучли ҳансираш кузатилса;\n– нафас қисиши аломатлари пайдо бўлса;\n– тинмай ёки кўп ухласа.\nАмалиётда кўкрак сути билан озиқланадиган болаларда касаллик асосан юқори нафас йўллари яллиғланишида, енгил асоратлар билан кузатилади.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 10 | Добавил: sherlarorg | Теги: #Yangilik, #newsuz, #uznews, #news, #habarlar, #новости, #Yangiliklar, #xabarlar, #ahborot | Рейтинг: 0.0/0


Guardian: Рўза тутиш мия касалликларидан ҳимоя қилиши мумкин « Ўзбекистон Халқ Ҳаракати\nGuardian: Рўза тутиш мия касалликларидан ҳимоя қилиши мумкин\n04 July 2014 - 14:33\nОлимлар таъкидлашларича, хафтасига бир икки кун таомдан тўлиқ воз кечиш Альцгеймер ва Паркинсон касалликлари таъсирига қарши туриши мумкин. Доимий рўза тутиш мияни дегенератив касалликларидан ҳимоя қилади, деб ҳисоблайди америкалик олимлар. Балтимордаги қариликни ўрганиш бўйича Миллий институт изланувчилари аниқлашларича, вақти вақти билан ҳафтасига бир ёки икки кун таомдан тўлиқ воз кечиш билан биз миямизни Альцгеймер, Паркинсон ва бошқа касалликларининг энг оғир кўринишларидан сақлаб қолишимиз мумкин.\n“Калориялар истеъмолини камайтириш миянгизга ёрдам беради, бироқ ҳимоя механизмини ишга тушириш учун таом миқдорини камайтириш етарли эмас. Маълум бўлишича таомдан тўлиқ тийилиш даврларини ҳоҳлаганча ейиш даврлари билан алмаштириб туриш анчайин самаралироқдир”, – дейди институт неврология лабораторияси бошлиғи профессор Марк Мэттсон.\nАмериканинг фанни ривожлантириш ассоциациясининг Ванкувердаги ҳар йиллик йиғилишида нутқ сўзлар экан, Мэттсон шундай дейди: “Бошқача айтганда, бу жараённинг ҳал қилувчи жойи даврийликдир”\nИзланиш вақтида ҳар кунлик рационнинг етти кундан икки кунини қисқартириш 500 калориягача аниқ ижобий натижаларни кўрсатди, бу калория мисол учун оз миқдордаги сабзавотларда ёки бир неча финжон чойда бўлиши мумкин, дея аниқлик киритади профессор Мэттсон.\nОлимларга азалдан маълумки – кам калорияли парҳез бу узоқ умр кўриш омилларидан биридир. Ҳаёт давомида озиқланиши чекланган каламуш ва сичқонлар умрининг давомийлиги 40%га ошган. Бу жараён одамларга ҳам худди шундай таъсир кўрсатади. Бироқ Мэттсон ва унинг ҳамкасблари бу фикрни ривожлантиришди. Уларнинг таъкидлашича, вақти вақти билан оч қолиш ўзича нафақат умрни узайтириши, балки мияни зарарлайдиган ҳолатларни ҳам узоқлаштириши мумкин, хусусан инсултларни. “Бизнинг ҳайвонлардаги тажрибаларимиз буни яққол исботлайди” – дейди Мэттсон.\nЎзининг ҳамкасблари билан у шунингдек ўзига хос механизмни ишлаб чиқди, унга кўра энергия сарфини камайтириш орқали мия нейронларининг ўсишига таъсир қилиши мумкин. Энергия сарфини кескин қисқартирганда хужайралар мулоқотини таъминловчи икки модданинг ишлаб чиқарилиши ошади. Бу моддалар Альцгеймер ва Паркинсон касалликлари таъсирига қарши тура оладиган жараён – мия нейронлари ўсишининг кучайишида муҳим рол ўйнайди.\n“Худди мушакларни чиниқтиргандаги каби мия ҳужайралари енгил стресс остида бўлишади, – дейди Мэттсон. – Бунинг ҳаммаси умумий яхши таъсир кўрсатади”.\nМазкур модел рўзанинг одамлар ва уларнинг соғлиғига таъсири борасидаги изланишлар ва Альцгеймер ва Паркинсон касалликлари эквиваленти билан зарарланган жониворлар миясига очликнинг таъсири борасидаги экспериментлар асосида ишлаб чиқилган. Унинг аниқлашича очлик ҳатто астма билан оғрийдиганлар учун ҳам фойдали. Ҳозирда Мэттсон бошчилигидаги бир гуруҳ олимлар рўзанинг инсон миясига таъсирини ўрганишни бошлаш арафасидалар, бунинг учун магнит резонанс томографияси ва миянинг бошқа текшириш усуллари қўлланилади.


Ҳушёрликни қўлдан бермайлик! - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 06 Январ 2017\tКӯришлар: 807\nЭмомали Раҳмоннинг мамлакат Олий Мажлисига навбатдаги Паёмидан.\n2016 йилнинг 22 декабр куни Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг мамлакат Олий Мажлисига навбатдаги Паёмини бутун республика аҳли жон қулоқлари билан тинглаб, мушоҳада этганликлари аниқ.\nКамина ҳам гарчи ёшим бир жойга бориб қолган бўлса-да, азиз ва мустақил Ватанимизда кечаётган жараёнларга бир тарихчи, собиқ педагог сифатида ҳамиша эътибор бериб келганман.\nПаёмни тинглар эканман, муҳтарам Президентимизнинг навбатдаги Паёми ҳам олдингилари каби бутун жамият ҳаётини қамраб олганлиги гувоҳи бўлдим. Айниқса, у кишининг жамиятни ҳушёрликка чорлаб, ўтган аср 90-йиллар воқеаларини эслашлари замирида олам-олам маъно бор. Буни барчамиз англаб олишимиз шарт ва зарур. Зеро…\nҲа, шундай. Бугунги пурталотўм замонда Ер куррасининг бир қисмида юз бераётган нотинчликлару фожиалардан ҳам қарийбки, барча хабардор. Биз эса, бу фожиани муҳтарам Президент Жаноби олийлари таъкидлаганларидек, ўтган аср 90-йилларида бошимиздан ўтказдик, у аянчли кунлар аламини тотиб кўрдик. Эндиликда ўша аянчли кунлардан сабоқ олиб, бугунги саодатли кунларга етказганига шукр қилмоғимиз зарур.\nЧинданам ўша, 90-йилларда азиз Ватанимизга демократик тамойиллар баҳонасида турли оқимларнинг кириб келиши ортидан бошланиб кетган тўполонлар, алалоқибат, эндигина мустақилликни қўлга киритган юртимиз тараққиётини бир неча ўн йилларга ортга сурилишига сабаб бўлди.\nБироқ, минг шукурким, Парвардигор халқимизга раҳмат қилиб, Эмомали Раҳмондек доно сиёсатчи раҳбар ато этди!\nСовет дарсликларида алоҳида шахслар ролига кам аҳамият бериларди. Аммо, ҳақиқат, бу ақиданинг нотўғри эканлигини исботлаб берди. Бир шахс - М. С. Горбачёв истак-хоҳиши билан қудратли СССР давлати тарқалиб кетди. Шу нуқтаи назардан олиб қаралганда, жамият ривожу равнақида алоҳида шахслар роли жуда катта экан. Бу борада халқимизнинг севимли пешвоси муҳтарам Эмомали Раҳмон Жаноби олийлари шахсиятини ҳам мисол келтириш мумкин.\nҲа, Эмомали Раҳмон давлат жиловини қўлга олганларида мамлакатда бошбошдоқлик давом этаётган палла, ҳукумат ҳали ўз қоматини тиклай олганича йўқ эди. Қирқ ёшли Олий раҳбар учун бу синов ҳам эди, назаримда. Ва у мамлакатга тинчлик олиб келиб, ривожу равнақ топтирди, халқнинг суюкли Пешвосига айланди.\nМиллат пешвоси навбатдаги Паёмда: - «Тожикистоннинг шарафли халқи алоҳида доиралар ва тожик миллатининг душманлари томонидан халқимиз онгига бегона эътиқод ва маданиятни сингдириш, ислом давлатини ташкил этиш мақсадида бошлаган урушнинг мамлакатимиз ўн минглаб фуқаролари ҳалок бўлиши ва катта иқтисодий зарар етказиш каби даҳшатли оқибатлари ва зарбаларини яхши эслайди.\nУюштирилган фуқаролик уруши мамлакатимизни бир неча ўн йилларга тараққиёт йўлидан ортга суриб, Тожикистон халқини ўша йиллардаги вайроналиклар ва зарарларни бартараф этиш учун тинимсиз меҳнат қилиш, катта мушкулликлар ва тўсиқларни енгиб ўтишга мажбур қилди», - дейди куюнчаклик билан.\nТўғри, ўтган аср 90-йилларида алоҳида доиралар ва халқимиз душманлари томонидан уюштирилган ноқонуний ҳаракатлар Ватанимизни ҳалокат жари ёқасига элтганига ўзимиз гувоҳ бўлдик. Ачинарли томони шундаки, миллат душманлари бу қора ниятларини амалга ошириш йўлида муқаддас Ислом динидан ниқоб сифатида фойдаландилар. Ўзларича исломий партиялар тузишиб, мамлакат мусулмонлари орасига нифоқ уруғини экишди, акани-укага, қариндошни-қариндошга қарши қайрашди!\nПрезидент Жаноби олийлари Паёмда таъкидлаганларидек, хорижий хожалар – эмиссарлар вазифаси ҳам шу эди-да, ахир. Улар - хорижий хожалар – эмиссарлар ҳеч қачон азиз ватанимиз ва Сизу бизнинг манфаатимизни кўзламаган ва кўзламайдилар ҳам.\nЯқинда Россия Федерациясининг Туркиядаги элчиси суиқасд қурбони бўлди. Бу воқеа ортидан улкан урушни кўзлаган душманлар ўз мақсадларига етмай қолдилар. Ҳолбуки, Худо кўрсатмасин, бу воқеа ортидан Учинчи жаҳон уруши қўзғалиб кетиши мумкин эди. Ваҳоланки, Биринчи жаҳон уруши Австрия эрцгерцоги Франц Фердинанд жонига Серб миллатчисининг Сараеводаги суиқасди ортидан бошланиб кетганлиги тарихдан маълум. Демоқчиманки, қора ниятли кучлар ҳамма давру замонларда ўзларидан дарак бериб, халқ ва юрт нотинчлигига сабаб бўлишади. Шунинг учун ҳам ҳамма вақт ҳушёрликни қўлдан бой бермай, ҳамиша Ватанимизни кўз қорачиғидай асраш пайидан бўлайлик. Худо Ватанимизни ва халқимизни ёмон кўзлардан асрасин, илойим.\nЎйлайманки, Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг мамлакат Олий Мажлисига навбатдаги Паёми барчамиз учун ҳаёт дастурига айланиб, келажакда тўғри йўлдан оғишмай боришимизда ўзига хос компас-маёқ ролини бажариб, юрт тинчлигу осойишталигига сабаб бўлади.\nХолмуҳаммад Назаров, нафақадаги ўқитувчи.\nБОШ МУРАББИЙ ИСТЕЪФОСИ\nТожикистон миллий терма жамоаси бош мураббийи Ҳаким Фузайлов эгаллаб турган вазифасидан истеъфо берди.\n«Осиё кубоги-2019» турнири гуруҳ босқичининг сўнгги тур ўйинида мамлакатимиз бош жамоаси филиппинлик футболчиларга 1:2 ҳисобида имкониятни бой берди ва қитъа биринчилиги мусобақаларида қатнашиш ҳуқуқидан маҳрум бўлди.\nИкки пешво жасорати\nХалқ донишмандлигида: “Икки шиддатли оқим туташган жойда улкан дарё ҳосил бўлади. Бу кўплаб инсонлар учун бахт-саодат келтириб, уларнинг имкониятларини рўёбга чиқариб, турмушларини фаровон, ҳаётларини чароғон қиладиган дарёдир”, - деган ҳикмат бор.\nБу том маъноси билан Ўзбекистон Республикаси Президенти Шавкат Мирзиёевнинг шу йил баҳор кунларида Тожикистон Республикасига қилган\nБугун: 17-01-2020 19:09:58


“Партия патронажи” вақти тиғиз ишчиларга қўл келмоқда | "Адолат" СДП\nПартиямизнинг асосий мақсадларидан бири сафимизни фаол аъзолар ҳисобига ошириб боришдир. “Партия патронажи” лойиҳасининг жорий этилиши кўзланган мақсадларни амалга оширишда муҳим ўрин эгалламоқда.\nКуни кеча мазкур лойиҳа доирасида яна бир хайрли ишга қўл урилди. Чақирувга асосан “Партия патронажи” Урганч шаҳридаги “Мустақиллик” маҳалла фуқаролари йиғинида бўлиб, партиянинг мақсад ва вазифалари, партия томонидан олиб борилаётган ишлар, сайловолди дастур лойиҳаси, сайлов жараёнларига қизғин тайёргарлик ҳусусида сўз юритди. Партияга аъзо бўлиш истагидаги фуқароларга партиянинг аъзолик билетлари топширилди.\nМалика Оллаберганова, “Мустақиллик” МФЙ мутахассиси:\n– Ижтимоий тармоқлар орқали “Партия патронажи” ҳақида ўқиб қолдим. Ишхонадаги ҳамкасбларимга бу тўғрисида хурсанд бўлиб гапирдим. Улар ҳам “Партия патронажи”нинг ишхонага келишини жуда-жуда исташди. Партиянинг вилоят Кенгашига қўнғироқ қилдим. Қисқа муддат ичида партиянинг аъзолик билетига эга бўлдик ва унинг фаолиятига хисса қўшишни мақсад қилдик.\n“Мустақиллик” МФЙ Нуроний жамғармаси раиси Хударган Жуманиёзов, МФЙ котибаси Зумрад Тожибоева, МФЙ мавсумий ишчиси Руслан Абдуллаевлар жойнинг ўзида партия аъзолигига қабул қилинди ва аъзолик билетлари топширилди.\nМухтасар айтганда, “Партия патронажи” уйда ўтирган катта ёшлилар ёки кун бўйи банд ишчиларга айни муддао бўлди.


Жанубий Кореяда илк криптовалюталар офлайн-биржаси ишга туширилди\n22:30 / 13.09.2017\nЖанубий Кореянинг йириклиги бўйича учинчи биткоин-биржаси Coinone офлайн-биржа очди. Coinone Blocks деб номланган бу биржада офлайн тарзда савдолар олиб бориш мумкин, у 6 та криптовалюта: биткоин, эфир, Bitcoin Cash, Ethereum Classic, Ripple ва Qtum’ни қўллаб-қувватлайди.\nБиржада бозор ҳақида маълумот чиқариладиган катта экран бор, у ерда шунингдек криптотрейдинг масалалари бўйича маслаҳатлар тақдим қилинади. Биржа мижозлари биткоин-банкоматдан фойдаланишлари ёки USB-картмон сотиб олишлари мумкин бўлади. Кореяда сўнгги вақтда криптовалюталарни хавфсиз сотиш шартларига талаб пайдо бўлмоқда ва Coinone Blocks бу талабни қондирмоқчи, деб айтган биржа вакили.\nЎтган ойда Bithumb мижозларга хизмат кўрсатиш сервиси очганди, бироқ Coinone Blocks’дан фарқли, унда биржа хизматларининг тўлиқ спектри таклиф этилмайди.\nЖанубий Корея криптовалюталар офлайн-биржа


Айбига иқрорлик бўйича келишув тузган шахсларга енгилроқ жазо тайинланади - zarnews.uz\nАйбига иқрорлик бўйича келишув тузган шахсларга енгилроқ жазо тайинланади\nЎзбекистон Республикаси Президентининг 2020 йил 10 августдаги “Суд-тергов фаолиятида шахснинг ҳуқуқ ва эркинликларини ҳимоя қилиш кафолатларини янада кучайтириш чора-тадбирлари тўғрисида”ги фармонида жиноят-процессуал қонунчилигига айбига иқрорлик бўйича келишув инстититутини жорий қилиш кўзда тутилган эди.\nЖорий йилнинг 18 февраль куни “Ўзбекистон Республикасининг Жиноят ва Жиноят-процессуал кодексларига ўзгартиш ва қўшимчалар киритиш тўғрисида”ги қонун қабул қилинди. Қонун билан Жиноят-процессуал кодексига мамлакат қонунчилиги учун мутлақо янги механизм — айбига иқрорлик тўғрисида келишув институти жорий этилди. Айбига иқрорлик тўғрисида келишув ўта оғир жиноят ҳисобланмайдиган жиноятлар бўйича айбига иқрор бўлган, жиноятни очишга кўмаклашган ва зарарни бартараф этган гумон қилинувчининг ёки айбланувчининг илтимосномасига асосан прокурор билан тузилади. Жиноят кодексига киритилган қўшимчага кўра, мазкур келишувни тузган шахсларга иқрорлик билдирилган жинояти учун назарда тутилган энг оғир жазонинг ярмидан ошмаган ҳолда жазо тайинланади.\nАйбига иқрорлик тўғрисида келишув тузиш қай тартибда амалга оширилади?\nАйбига иқрорлик тўғрисидаги келишув гумон қилинувчи ёки айбланувчи ўз ҳаракатлари ва бераётган илтимосномаси моҳиятини англаб етган бўлса, илтимоснома ихтиёрий равишда, ҳимоячи билан маслаҳатлашувдан кейин берилган бўлса ва у ўзига нисбатан қўйилган гумон ёки айбловни, иш бўйича мавжуд далилларни, шунингдек, етказилган зарарнинг хусусияти ва миқдорини инкор этмаса, фақат гумон қилинувчи ва айбланувчининг илтимосномасига биноан тузилиши мумкин. Бу шуни англатадики, айбига иқрорлик тўғрисидаги келишув фақат гумон қилинувчи ёки айбланувчинининг ташаббаси билан тузилиши мумкин ва уни мазкур келишувни тузишга бирор-бир тарзда мажбурлашга ёхуд ундашга йўл қўйилмайди.\nЖиноят процесси иштирокчилари учун мазкур институт қандай аҳамият касб этади? Бу келишувдан ким қанчалик манфаатдор?\nДавлат учун жиноят ишининг айбига иқрорлик тўғрисидаги келишув билан якунланиши бир қанча афзалликлар беради. Хусусан, бу келишув жиноят процессида ҳафталаб, баъзан ойлаб давом этиши мумкин бўлган тергов жараёнлари ва суд муҳокамасини олдини олиб, жиноят ишларини тез ва осон кўрилишига олиб келади.\nТергов ва суд жараёнларига сарф этиладиган маблағлар халқимиз тўлайдиган солиқлар эвазига шакллантирилувчи давлат бюджетидан қопланиши ҳисобга олинса, ушбу янгиликнинг фойдали жиҳати янада равшанлашади. Шундай бўлса-да, давлат нуқтаи назаридан олиб қараганда, жиноят ишининг мазкур келишув билан якунланиши содир этилган жиноятга объектив баҳо беришдан мақсадли чекинилганликни англатади, бу эса жиноятга жазо тайинлашда одиллик принципини сўроқ остида қолдириши мумкин.\nБундан ташқари, гарчи айбига иқрорлик тўғрисидаги келишувда гумон қилинувчи (айбланувчи) прокурор кутганидан енгилроқ жиноятга иқрорлик билдирса-да, бу барибир айблов ҳукми кафолатланганини билдиради. Одатдаги жиноят ишларида эса тергов жараёнларида шахснинг жиноят содир этиш да айбдорлиги аниқ ва инкор қилиб бўлмас далиллар билан исботланган бўлсада, суд якунда қандай қарорга келишини олиндан билиб бўлмайди.\nЮқорида таъкидланганидек, гумон қилинувчи ёки айбланувчи айбига иқрорлик тўғрисида келишув тузса, унга иқрорлик билдирилган жинояти учун Жиноят кодексида назарда тутилган энг оғир жазонинг ярмидан ошмаган миқдорда жазо берилади.\nАйбига иқрорлик тўғрисидаги келишув эса ҳеч қандай таваккалчиликларсиз одатдаги суд муҳокамаси натижасида тушиб қолиши мумкин бўлган оғирроқ вазиятдан айбланувчини қутқаради. Шундан келиб чиқиб айтиш мумкинки, Жиноят-процессуал қонунчилигига мазкур институтнинг киритилишини жиноят процессида шахснинг ҳуқуқ ва эркинликларини таъминлашга қаратилган яна бир қадам сифатида эътироф этиш мумкин.\nТошкент давлат юридик университетининг ихтисослаштирилган филиали талабаси.


Тожикистон ҳукумати гўшт нархини пасайтириш чораларини кўрди\nТожикистон ҳукумати бозорларда гўшт нархини пасайтириш чораларини кўрди.\nТОШКЕНТ, 14 авг – Sputnik. Тожикистон ҳукумати чорва моллари ва барча зотдор моллар учун мамлакатга олиб кириладиган озуқани ҚҚС ва импорт божидан озод қилди. Бу ҳақда Sputnik Тожикистон хабар қилди.\nТанклар тўқнашуви: Тожикистон жамоаси беллашувдан четлаштирилди\nТаъкидланишича, Тожикистон ҳукумати бозорларда гўшт нархини пасайтириш чораларини қабул қилмоқда. Республика ҳукумати чорва мол учун импорт қилинадиган озиқа учун имтиёзларни тақдим этди.\nДушанбе бозорларида мол гўшти – 52 сомони (5,5 $), қўй гўшти – 50 сомони (5,2 $), товуқ гўшти – 23 (2,4 $) сомони ташкил қилади.


«Параллел мактаб тизими» бу ҳол қачонгача давом этади? / ADOLAT ижтимоий-сиесий газетаси\n«Параллел мактаб тизими» бу ҳол қачонгача давом этади?\nБир ҳамкасбим деди: — Ўғлимнинг юқори синфда ўқиётганини эшитган танишим яхши репетиторлар борлигини айтиб қолди. Сабабини сўрасам, ишонч билан шундай изоҳ берди: “Репетиторга қатнамаса, ўғлинг ўқишга киролмайди...”\nАхир бизлар мактабда ўқиган эдик, у пайтлар репетитор деган тушунчанинг ўзи йўқ эди. Шунга қарамай синфдошларимизнинг деярли ҳаммаси институтларга ўқишга киришди, олий маълумотли бўлишди, улар орасида номзодлик, докторлик ишини ҳимоя қилганлар ҳам бор. Энди бўлса кўпчилик репетиторликни абитуриентни институт аудиториясига олиб бориб қўядиган ягона восита деб билади.\nАслида бундай бўлиши керак эмас-ку. Тест синовлари ҳам мактаб таълими дастури асосида тузилади. Демак, ўқувчида қўшимча билим олиш учун ҳеч қандай эҳтиёж йўқ. Аксинча, шу пайтгача жуда кўпчилик репетиторлар болаларга тест жавобларини кўр-кўрона ёдлатавериб, уларни фикрлашдан, ижодий мулоҳазакорликдан бенасиб қилмоқда.\nБироқ, биз барибир репетиторга маҳкам ёпишиб оламиз, уни халоскор деб биламиз. Ҳолбуки, замон ўзгарди. Энди мисол учун, қишлоқ ўқувчилари ойлаб далада юришмайди, уларнинг тўлиқ дарс ўтишлари кафолатланган. Ўқитувчилар ҳам мажбурий меҳнатга, жамоат ишларига жалб қилинмаяпти. Бундай эзгу ишларнинг ҳаммаси юрт раҳбарининг ташаббуси билан амалга оширилди. Ўқитувчиларнинг ойлик маошлари кескин оширилди. Шогирдлари халқаро танловларда иштирок этган устозлар алоҳида рағбатлантирилмоқда.\nШундай шароитда ҳам репетиторга суяниш уят эмасми? Энг қизиғи, аксарият ҳолларда ўқув марказларида ёки хонадонларда айнан мактаб ўқитувчиларининг ўзлари репетиторлик қилишаяпти. Табиийки, бундай шароитда ўқитувчи кучи ва вақтини мактабга эмас, қўл остида пул тўлаб ўқиётган болаларга сарфлайди.\nЎзбекистон “Адолат” СДП таълим тизимининг янада ривожланиши учун ҳаракат қилиб келмоқда. Ўйлайманки, бу жараёнда репетиторлик муаммоси кичик масала бўлиб қолмайди. Партия бу масалага жиддий эътибор қаратиши ва унинг ечимини топиши лозим. Ахир қачонгача ўқувчи билимни мактаб ўқитувчисидан эмас, репититордан олади?\nҚизиқ, ўқитувчи мактабда ўз фанидан яхши ўқитмаса-ю, репетитор сифатида ўқувчини ўқишга кирадиган даражада билимдон қила олса! Мактабнинг ўзидаёқ олаётган маошига яраша ёшларга таълим беришса бўлмайдими, деган савол туғилади. Шу билан бирга, репетиторга бериб ўқитган боласи ўқишга киролмаса, пулига куйиб қолаётган ота-оналар ҳам борлигини айтиш жоиз.\nХалқ таълими вазирлиги мутасаддилари бу борада назорат ўрнатиб, мактабларда таълим сифатини тубдан кўтаришга эришса, давлат тасарруфидаги мактаблардан кўра ўқувчиларни яхши ўқитаётган, таъбир жоиз бўлса, “параллел мактаб тизими”га айланиб улгурган репетиторлик хизматига асло ҳожат қолмасди. Катта ёшдагилар репетиторсиз ўқишга кирган экан, демак, бу имконсиз иш эмас.\nАслида бундай фикр-мулоҳазалар ОАВда бир неча бор кўтарилди. Аммо муаммога лозим даражада эътибор қаратилмаяпти. Шу боис ҳамон “параллел мактаб тизими” вакиллари — репетиторлар мактаб ёки лицейда ҳам, уйда ёки бирор ўқув марказида ҳам бир иш учун икки мартадан маош олишмоқда, дейиш мумкин. Бу ҳол қачонгача давом этади? Партиямиз бу борада назоратни кучайтириши, ўз дастурларида аниқ вазифалар белгилаши ва амалга ошириши керак, деб ҳисоблаймиз. Бундай ҳолатларнинг туб сабабларини аниқлаш вақти аллақачон келган.\nДемоқчимизки, ҳар бир умумтаълим мактаби, академик лицей битирувчиларининг камида 50-60 фоизи ОТМларга ўқишга кира олишига кафолат бериши шарт — уларга ана шундай талаб қўйишга давлат ҳам, ота-оналар ҳам ҳақлидир, шундай эмасми?\nБугун мактабларда фан тўгараклари номига ишламоқда, холос. Улар фаолиятини ҳам йўлга қўйиш керак.\nУмуман олганда, мактаб — билим ўчоғи. “Адолат” партияси мана шу ҳақиқатни амалиётга татбиқ этиши ва бу жараённи ўз дастурида, албатта, акс эттириши лозим.\nХовос темир йўл шифохонаси поликлиника бўлими мудири,\n“Гулшан” боғининг қулфи қачон очилади?...\nЭнг қизиғи, куз-қиш мавсуми, ҳатто баҳор ҳам ўтиб, ёз кириб келди-ю боғ дарвозаси ҳамон қулф!!!...\n“Конституция хиёбони” — ҳуқуқий маданият маскани...\nДавлатимиз раҳбарининг 2019 йил 9 январдаги фармони амалга оширилаётган ишларда янги босқични бошлаб берди....